Το Τμήμα Ηλεκτρολόγων Μηχανικών ιδρύθηκε το 1975 ως δεύτερο Τμήμα της Πολυτεχνικής Σχολής στην Ξάνθη, οπότε και εισήχθησαν οι πρώτοι 40 στον αριθμό, φοιτητές του. Μετά από δύο χρόνια λειτουργίας με επιστημονικό προσωπικό κυρίως του Αριστοτελείου Πανεπιστημίου Θεσσαλονίκης, άρχισε να αποκτά τους πρώτους δικούς του Καθηγητές. Έτσι το 1977 εξελέγησαν οι πρώτοι τακτικοί και έκτακτοι με τριετή θητεία Καθηγητές για να φτάσει σήμερα να αριθμεί συνολικά 45 Καθηγητές και Λέκτορες σε διάφορες βαθμίδες. Αυτοί πλαισιώνονται από 1 μέλος Επιστημονικού Διδακτικού Προσωπικού (ΕΔΠ) 3 μέλη Εργαστηριακού Διδακτικού Προσωπικού (ΕΔΙΠ) και 6 μέλη Ειδικού Τεχνικού Εργαστηριακού Προσωπικού (ΕΤΕΠ). Αναλυτικότερα, οι Καθηγητές και Λέκτορες κατανέμονται στις διάφορες βαθμίδες ως εξής: 21 Καθηγητές, 9 Αναπληρωτές Καθηγητές και 15 Επίκουροι Καθηγητές.\nΣτους τέσσερις Τομείς που δημιουργήθηκαν στο Τμήμα με το νόμο 1268/82, όπου εντάχθηκε το προσωπικό και τα υπάρχοντα εργαστήρια, προστέθηκε κατά το έτος 2003 και πέμπτος Τομέας με ένα νέο εργαστήριο. Οι Τομείς του Τμήματος είναι:\nΤο Τμήμα ιδρύθηκε το 1975 ως δεύτερο Τμήμα της Πολυτεχνικής Σχολής στην Ξάνθη\nΗ συνεχής και αλματώδης διεύρυνση της επιστήμης του Ηλεκτρολόγου Μηχανικού είχε ως αποτέλεσμα την αντίστοιχη εξέλιξη στην εξειδίκευση της παρεχόμενης εκπαίδευσης. Έτσι, από το 1989 στο Τμήμα λειτουργούσαν δύο κύκλοι σπουδών, του Ενεργειακού Ηλεκτρολόγου Μηχανικού και του Ηλεκτρονικού Ηλεκτρολόγου Μηχανικού και Μηχανικού Υπολογιστών, με επιμέρους κατευθύνσεις. Κατά το 1999 προστέθηκε και τρίτος κύκλος σπουδών, του Τηλεπικοινωνιακού Ηλεκτρολόγου Μηχανικού. Πρόσφατα και σε εφαρμογή της σχετικής νομοθεσίας οι τρεις κύκλοι σπουδών μετονομάστηκαν κατευθύνσεις σπουδών.\nΣτο Τμήμα ΗΜΜΥ από το 1994-95 λειτουργεί οργανωμένο Πρόγραμμα Μεταπτυχιακών Σπουδών που οδηγεί στην απόκτηση Διδακτορικού Διπλώματος. Από το 2000-2001 με νέα υπουργική απόφαση παρέχεται η δυνατότητα χορήγησης και Μεταπτυχιακού Διπλώματος Ειδίκευσης.\nΜετά από κάποια περίοδο χρήσης διαφόρων κτιρίων στην περιοχή της πόλης της Ξάνθης, από το 1983 το Τμήμα μαζί με τα υπόλοιπα της Πολυτεχνικής Σχολής στεγάζονταν σε ενιαίο συγκρότημα προκατασκευασμένων κτιρίων, στο κέντρο της πόλης. Συγχρόνως ετοιμάζονταν το νέο οριστικό κτιριακό συγκρότημα της Πανεπιστημιούπολης Ξάνθης στην περιοχή των Κιμμερίων, λίγα χιλιόμετρα έξω από την πόλη, στο οποίο τα πρώτα κτίρια που λειτούργησαν ήταν ένα αμφιθέατρο, αίθουσες διδασκαλίας, φοιτητικές εστίες και το εστιατόριο για τη σίτιση των φοιτητών.\nΚατά το ακαδημαϊκό έτος 2007-2008 ξεκίνησε η μετεγκατάσταση του Τμήματος στα νέα κτίρια στην Πανεπιστημιούπολη Ξάνθης στην περιοχή των Κιμμερίων. Από το ακαδημαϊκό έτος 2008-2009 η πλειοψηφία των λειτουργιών του Τμήματος πραγματοποιούνται στα δύο νέα κτίρια, το Κτίριο Αμφιθεάτρων / Αιθουσών / Γραμματείας (Κτίριο Α) και το Κτίριο Γραφείων / Εργαστηρίων (Κτίριο Β). Στο συγκρότημα προκατασκευασμένων κτιρίων στους χώρους της Πολυτεχνικής Σχολής μέσα στην πόλη της Ξάνθης χρησιμοποιείται μόνο ένα κτίριο (το με αριθμό ΧΙΙΙ), όπου στεγάζεται σχεδόν το σύνολο του εργαστηριακού εξοπλισμού.\nΚάντε κλικ και διαβάστε πληροφορίες και ιστορικά στοιχεία για το Δήμο Ξάνθης


Με πάθος και με τον 12ο παίκτη στο πλευρό του τα δίνει όλα για τη νίκη! - Gentikoule\nΠοδόσφαιρο —23/9, 12:24\nΜε πάθος και με τον 12ο παίκτη στο πλευρό του τα δίνει όλα για τη νίκη!\nΤην πρώτη του νίκη στο πρωτάθλημα θα επιδιώξει να πάρει ο ΟΦΗ που στις 18:15 (LIVE Athletic Radio 104,2 Gentikoule) υποδέχεται στο “καυτό” Γεντί Κουλέ την ΑΕΚ.\nΟι παίκτες του Νίκου Αναστόπουλο δεν έχουν καταφέρει ακόμα να γευτούν την χαρά της νίκης και ευελπιστούν πως κάτι τέτοια θα συμβεί σήμερα. Με τον 12ο παίκτη στο πλάι του ο ΟΦΗ θέλει τη νίκη που θα του δώσει μια βαθμολογική ανάσα αλλά και ψυχολογική τόνωση για την συνέχεια.\nΌσό αφορά τα πλάνα του 54χρονου τεχνικού στο σημερινό παιχνίδι ο Μανώλης Ζαχαράκηςθα καλύψει το δεξί άκρο της άμυνας μεταθέτοντας τον Μανώλη Μονιάκη στο αριστερό ενώΛαμπρόπουλος και Μπανούσης διεκδικούν μια θέση στην μεσαία γραμμή.\nΟ Νίκος Αναστόπουλος θα εμπιστευτεί την δεξιά πλευρά στον Χανιώτη ποδοσφαιριστή που θα επανέλθει στην βασική 11αδα για πρώτη φορά μετά το παιχνίδι της πρεμιέρας κόντρα στηνΞάνθη πιστεύοντας ότι θα βρεθεί η λύση και στο… αριστερό με την μετάθεση του Μανώλη Μονιάκη.\nΤο δίλημμα που έχει ο τεχνικός του ΟΦΗ αφορά την μια θέση στην μεσαία γραμμή και τον ποδοσφαιριστή που θα πλαισιώσει τους Ματίας Βερόν και Γιώργο Ιωαννίδη. Μπανούσης και Λαμπρόπουλος διεκδικούν μια θέση. Το ποιος θα την πάρει, θα εξαρτηθεί και από τον τρόπο παιχνιδιού που θα επιλέξει ο Νίκος Αναστόπουλος. Ο Λαμπρόπουλος είναι πιο δημιουργικός κεντρικός μέσος ενώ ο Μπανούσης τρέχει συνεχώς και η αλήθεια είναι ότι το κενό του φάνηκε στο γήπεδο της Νέας Σμύρνης.


Dear e-diary,: Η κλήση σας προωθείται...\nΜην ακούσω άλλο ένα τουτ σήμερα θα σκοτώσω άνθρωπο. Ο Θ έπρεπε να κάνει κάποιες εξετάσεις σε δημόσιο νοσοκομείο και έπρεπε να κλείσει ραντεβού. Πήρε μια-δυο φορές τηλέφωνο, μετά βαρέθηκε και σκέφτηκε "ποιον να αγγαρέψω να κλείσει το ραντεβού?" Τον μαλάκα... Οπότε ο κλήρος έπεσε σε μένα να πάρω τηλέφωνο σε δημόσιο νοσοκομείο για να κλείσω ραντεβού άμεσα!\n(αλλάζουμε παράγραφο , για να σας δώσω το χρονικό περιθώριο να γελάσετε δυνατά, να κάνετε χαρωπά τα δυο μου χέρια και τα λοιπά)\nΠαίρνω τηλέφωνο.... Τουτ, τουτ από την άλλη άκρη της γραμμής. Ξαναπαίρνω τηλέφωνο. Τουτ τουτ. Ξαναματαπαίρνω. Χτυπάει!!!! (ενθουσιασμός) Αλλά δεν το σηκώνει κανείς. (απογοήτευση) Που πήγε οεο εκείνος που πριν ένα λεπτό μίλαγε? Ξαναματαξαναπαίρνω. Χτυπάει και απαντάει μια κυρία. (πυροτεχνήματα) Κλείνω ραντεβού για την επόμενη Τρίτη (δάκρυα χαράς κυλάνε από τα μάγουλα μου).\nΠρέπει να κλείσω ραντεβού και στο παθολογικό τμήμα στο ίδιο νοσοκομείο αλλά αυτή τη φορά πρέπει να πάρω τηλέφωνο ένα τετραψήφιο νούμερο. Μου απαντάει ένας εξυπηρετικότατος τηλεφωνητής ο όποιος με ρωτάει κάποιες πολύ έξυπνες ερωτήσεις τις όποιες απαντάω κοφτά με καθαρή φωνή. Οι συνάδελφοι μου με κοιτάνε και νομίζουν ότι έχω πάθει εγκεφαλικό καθώς οι απαντήσεις μου "πρωινά, πρωινά, ναι, ναι, παθολογικό" δε βγάζουν νόημα. Μετά από μια "καταπληκτική" συζήτηση με ρωτάει ο κύριος ρομπότ "πείτε μου ποιο νοσοκομείο θέλετε". "Ευαγγελισμός" απαντώ εγώ. "Δε σας άκουσα" απαντάει αυτός. "Ευαγγελισμός" ξαναλέω εγώ. "Δε σας άκουσα" απαντάει ξανά αυτός. "ΕΥΑΓΓΕΛΙΣΜΟΣ γαμώ το κέρατο μου" φωνάζω εγώ και βλέπω κεφάλια να γυρνάνε προς τη μεριά μου. "Ευαγγελισμός" ξαναλέω σιγά και ο κος ρομπότ απαντάει "μάλιστα, σας συνδέω με το τηλεφωνικό κέντρο". Και γιατί καρδιά μου δε με συνέδεες από την αρχή να γλιτώναμε και τα υπογλώσσια?\nΠρέπει να κλείσω ραντεβού και με ψυχίατρο. Στον Ευαγγελισμό μου κλείνουν για μετά από 2 μήνες. Άντε τώρα να έχεις αρχίσει να σκέφτεσαι να σκοτώσεις κάποιον και να θες βοήθεια. Μέχρι να έρθει το ραντεβού σου τον έχεις σκοτώσει και έχεις εξαφανίσει και το πτώμα. Μετά σκέφτομαι το Αιγινήτειο. Δε μπορεί, ψυχιατρικό νοσοκομείο είναι, θα έχει περισσότερα ραντεβού. Παίρνω τηλέφωνο.Τουτ, τουτ. Τουτ, τουτ. Τουτ, τουτ. Τουτ, τουτ.Τουτ, τουτ. Τουτ, τουτ. Τουτ, τουτ.Τουτ, τουτ. Τουτ, τουτ....Μιλάει συνεχώς και ακαταπαύστως! Κάνω εισπνοές-εκπνοές. Ξαναπαίρνω! Καλεί!!! Δεν προλαβαίνω να πω τι θέλω και μου το κλείνει στα μούτρα. Μου έρχεται να βγω έξω να πάρω ταξί, να πάω στο Αιγινήτειο να βρω αυτόν που μου το έκλεισε, να του κοπάνησω το τηλέφωνο στο κεφάλι και μετά να κάτσω ήσυχα ήσυχα να μου φορέσουν τον ζουρλομανδύα. Τελικά δεν το κάνω και μετά από 3.000 τουτ τουτ κατάφερα και έκλεισα ραντεβού και εκεί! Ηθικό δίδαγμα: Εάν νιώθετε ότι τα νεύρα σας δεν είναι και πολύ καλά, μην πάρετε τηλέφωνο σε ψυχιατρική κλινική. Θα σας αποτελειώσουν!\nΠαίρνω τηλέφωνο τον Θ για να του πω τα ευχάριστα. Τουτ, τουτ....Θα τον σκίσω σκέφτομαι και κλείνω το τηλέφωνο. Για τον Θεό, όχι άλλα τουτ τουτ!!! Μετά από κανά δεκάλεπτο με παίρνει εκείνος! "Έλα, κατάφερες να κλείσεις ραντεβού? Μπράβο! Μόνο Τρίτη να μην είναι , με πήρανε μόλις για μια δουλειά!"\nΠάλι από την αρχή!\nΑναρτήθηκε από Xristina @ Dear e-diary στις 4:24 π.μ.\nΕιρήνη 31 Ιανουαρίου 2014 - 4:36 π.μ.\nΑχαχαχααα.... Όχι Χριστίνα, δεν γελώ με τα παθήματα σου, αλλά με τον τρόπο που τα περιγράφεις!!!! Εμένα μου έκλεισαν, για μια απαραίτητη εξέταση στην εγκυμοσύνη, ραντεβού δυο μήνες αφότου γεννούσα!!!! Και τι μας περιμένει ακόμα......\nXristina @ Dear e-diary 31 Ιανουαρίου 2014 - 5:35 π.μ.\nχαχα Κωμικοτραγικές καταστάσεις!!! Και τελικά πήγες? Τι σου βρήκαν? Γιατί ξέρω τι δε σου βρήκαν... Εμβρυο!\nΕιρήνη 31 Ιανουαρίου 2014 - 7:21 π.μ.\nΧαχαχαχα όχι, μου έκαναν την χάρη να με στείλουν εξωτερικώς, σε συμβεβλημένο ιατρείο με το ΙΚΑ! Μεγαλόκαρδο το ίδρυμα!!!\nXristina @ Dear e-diary 1 Φεβρουαρίου 2014 - 3:55 π.μ.\nΕλενα Λ. 31 Ιανουαρίου 2014 - 5:05 π.μ.\nΚαλά ο τρόπος που περιγράφεις είναι μοναδικός!\nΠες μα όμως τελικά το έκλεισες το ραντεβού το ριμάδι;;;;\nXristina @ Dear e-diary 31 Ιανουαρίου 2014 - 5:37 π.μ.\nΤο έκλεισα.... Εκλεισα και για μένα μια διανυκτέρευση στο Αιγινήτειο και τώρα όλοι είμαστε ήρεμοι...\nΣελήνη αγαπάει Χοχο...\nMia Petra 31 Ιανουαρίου 2014 - 10:28 π.μ.\n"Σελήνη αγαπάει Χοχο"!!!\nXristina @ Dear e-diary 1 Φεβρουαρίου 2014 - 3:56 π.μ.\nMia Petra 31 Ιανουαρίου 2014 - 5:28 π.μ.\nΧριστίνα, γράψε μου μια διεύθυνση, να στείλω τον ζουρλομανδύα!! Φιλιά πολλά!! :))\nXristina @ Dear e-diary 31 Ιανουαρίου 2014 - 5:38 π.μ.\nΣε ευχαριστώ Πέτρα μου αλλά προσπαθώ να τον αποφύγω. Είναι που βγαίνει σε λευκο και το λευκό όπως και να το δεις προσθέτει κιλά. Οπότε καταλαβαίνεις...Δε θα θελα...\nNasia 31 Ιανουαρίου 2014 - 6:02 π.μ.\nαντε κι ας ανώτερα! Στο δημόσιο θα διοριστει για να ζητουν αυτες τις εξετασεις!\nπαντως εγω που τις εκανα πριν 1 χρονο και μου ζητουσαν την ψυχιατρική ,την πήγα μετα απο 3 μηνες ,ενω μια άλλη συναδελφος δεν την πηγε καθολου κι ουτε γατα ουτε ζημια!Οι δε ερωτησεις που μου εκαναν;; ''πώς λέγεστε; πού θα υπηρετήσετε;'' ''οκ ,ενταξει είστε!''\nκαταλαβες; γι αυτό μετα όλα κυλουν ήρεμααααα στο δημόσιο και δασκαλοι-καθηγητες δεν χειροδικούν στα παιδια! εχουμε παρει χαρτι εμεις που μας βλέπεις!\nXristina @ Dear e-diary 1 Φεβρουαρίου 2014 - 4:00 π.μ.\nΟχι δυστυχως δε διορίστηκε... Εξακολουθεί να το παιζει ελευθερος (επαγγελματίας) και ωραίος. Κατι μαθήματα σε μια σχολή ξεκινάει και θέλανε βεβαίωση ότι δε θα βουτήξει κανενα μαθητή από τον λαιμό!\nΕσύ δηλαδή κυκλοφορείς ελευθερη με χαρτί γιατρού!!!\nΕίχα εγώ κάτι καθηγητες που όχι χαρτί γιατρού ότι είναι οκ δεν έπρεπε να έχουν αλλά δε θα έπρεπε να κυκλοφορούν καν ελευθεροι...\nEikones kai Psithyroi 31 Ιανουαρίου 2014 - 6:03 π.μ.\nμιας κι έχεις πάρει το κολάι δεν παίρνεις να μου κλείσεις κι εμένα για νευρολόγο;..\nκαλά καλέ.. μην τσιρίζεις.. απαπαππαπαπαπαπα!\nΤι να τον κάνεις τον νευρολόγο... Μια χαρά είσαι.. σε βλέπω εγώ!\nΑλλιωτικο και απ'αλλου φερμενο!! 31 Ιανουαρίου 2014 - 10:33 π.μ.\nΜε εκανες και γελασα..\nΕιναι λες και διαβαζω εμενα...\nΚαθε φορα η ιδια ιστορια.\nΠολλες φορες σου κλεινουν για τοσο μετα που δεν ξερεις αν θα ζεις ως τοτε...\nΚαλο σου βραδυ και keep calm :D\nXristina @ Dear e-diary 1 Φεβρουαρίου 2014 - 4:01 π.μ.\nΟλοι έχουμε από μια τέτοια ιστορία να διηγηθούμε! Και καλά στη δική μας περίπτωση θέλαμε απλως μια γνωμάτευση.. Φαντάσου να νοσείς πραγματικά! Μη σου τυχει...\nairis 31 Ιανουαρίου 2014 - 10:38 π.μ.\nΑ θες και χειρότερα εσύ για να ευγνωμονείς την τύχη σου!\nΈκανα εξετάσεις γυναικολογικές πέρυσι τον Νοέμβριο στο Νοσοκομείο του Πύργου. Του 2012 εννοώ πέρυσι! Ακόμα περιμένω τις απαντήσεις :))))\nXristina @ Dear e-diary 1 Φεβρουαρίου 2014 - 4:02 π.μ.\nΑ, γυναικολογικές εξετάσεις αργούν λίγο... Στα τρια χρόνια βγαίνουν καλοψημενες...\nΤο ξέρεις ότι μάλλον τις έχουν χάσει, έτσι?\nBlack Cat 31 Ιανουαρίου 2014 - 12:33 μ.μ.\nΛΟΛ για το συμβαν με το ψυχιατρείο και τα νεύρα!\nΈτσι έτσι, βέρυ μπεστ σέρβις (έκαμα κάτι αναλύσεις πριν μισό χρόνο, μιας και είσαι καλή, πιάνεις να ρωτήσεις αν τις εκάμαν ακόμα;) - περιπαίζω, πλις με μου ταΐσεις το τηλέφωνο χεχεχε.\nΣαν την γιαγια μας, την φάση GREY'S ANATOMY, εν έshει =)\nXristina @ Dear e-diary 1 Φεβρουαρίου 2014 - 4:04 π.μ.\nΠριν μισό χρόνο και τις θες κιόλας... Για διάβασε λίγο πιο πάνω.. Εχουν άλλοι προτεραιότητα που περιμένουν από το 2012...\nΤς, τς, τς ... Ανυπόμονοι άνθρωποι... Και εάν έχεις κάτι? Καλύτερα να μην το ξέρεις...χαχαχα\nHumorous Dramer 31 Ιανουαρίου 2014 - 3:17 μ.μ.\nχαμός βλέπω στο ψυχιατρείο...\nXristina @ Dear e-diary 1 Φεβρουαρίου 2014 - 4:05 π.μ.\nΕχει μεγάλη ζήτηση...\nΓια αυτό και γίνεται συζήτηση...\nΚική Κωνσταντίνου 31 Ιανουαρίου 2014 - 11:51 μ.μ.\nΚαλό μήνα....και μακριά από γιατρούς!\nDimitra•Counting SΜiLES 1 Φεβρουαρίου 2014 - 1:04 π.μ.\nΣε νιώθω Χριστινάκι μου. Κλείνω εδω και χρόνια, καθε 6 μηνες για την πεθερα μου. Επειδη λοιπον ημουν στα προθυρα νευρικης κρισης καθε φορα οταν ηταν να το κλεισω, ανακαλυψα μια μαγκιά: ακόμα και όταν παιρνεις να κλεισεις νεο ραντεβού, εσύ θα λες Τροποποίηση και έτσι σου βγαίνει επιτέλους Άνθρωπος στη γραμμή και συνεννοείσαι!!!\nΕ μα με αυτούς τους τηλεφωνητες! Απορω δλδ οι ηλικιωμενοι που δεν εχουν καποιο δικο τους να τους κλεισει ραντεβου, πως βγάζουν ´ακρη οταν δεν βγαζουμε εμεις οι νεοι και έξυπνοι:)))\nXristina @ Dear e-diary 1 Φεβρουαρίου 2014 - 4:06 π.μ.\nΤι tip ήταν αυτό που μόλις μου είπες....!!!!\nΟχι τίποτα αλλο αλλά κάθε φορά που μιλάω με το ρομπότ μου έρχεται να γελάσω με τον εαυτό μου!\nΑυτό για εμάς τους έξυπνους... πολύ σωστό!!!!\nΓεωργία(keywoman.blogspot.gr) 1 Φεβρουαρίου 2014 - 2:00 π.μ.\nΠόσο σε καταλαβαίνω!!!!Μόνο αν έχει κάποιος προσωπική εμπειρία από αυτά που περιγράφεις μπορεί να καταλάβει το μέγεθος της αγανάκτησης που νιώθεις!Είναι προμελετημένο για να τα παρατήσεις και να πας να κάνεις τις εξετάσεις σε κάποιο ιδιωτικό κέντρο....τίποτα δεν είναι τυχαίο!\nXristina @ Dear e-diary 1 Φεβρουαρίου 2014 - 4:08 π.μ.\nΒρε ας μην ήταν αναγκαστικό να παρει βεβαίωση από δημόσιο νοσοκομείο και ούτε καν θα το συζητούσαμε!\nΠάντως όλοι με νιώθετε... Μήπως γιατί όλοι έχετε προσωπική εμπειρία????\nDemi Mist 1 Φεβρουαρίου 2014 - 7:44 π.μ.\nΠω πω! Δε φανταζόμουν το τέλος!\nΜου έχει τύχει αρκετές φορές. Θυμάμαι μια φορά έγκυος έπαιρνα να κλείσω ραντεβού για εξετάσεις αίματος. Όταν τελικά απάντησαν δεν πρόλαβα καν να απαντήσω ότι δε με βολεύει όταν η κυρία μου είπε 'Τάδε του μηνός (του επόμενου φυσικά!) στις 7:15' και το έκλεισε.\nΔεν έκανα τελικά καμία εξέταση στο ικα.\nXristina @ Dear e-diary 3 Φεβρουαρίου 2014 - 1:49 π.μ.\nΟύτε εγώ το φανταζόμουν....\nΕίναι αυτό που λένε "τότε και άμα σ' αρέσει"...\nevonita 1 Φεβρουαρίου 2014 - 1:37 μ.μ.\nείναι που πηγαίνανε όλα καλά και τα κατάφερες εν τέλει να κλείσεις τα ραντεβού!! κάποιος εκεί πάνω γέλαγε μαζί σου μου φαίνεται!!! :)\nXristina @ Dear e-diary 3 Φεβρουαρίου 2014 - 1:50 π.μ.\nΜπα.. Κάποιος εδώ κάτω γέλαγε μαζί μου... (Ο Θ..)\nΑνώνυμος 2 Φεβρουαρίου 2014 - 4:51 π.μ.\nΚι ύστερα γκρινιάζει ο κ. Μήτσος που όταν αρρωσταίνω δεν πάω να με δει γιατρός. Αφού όταν μου κλείνουν ραντεβού, μου έχει περάσει η αρρώστια. Τι να πηγαίνω να λέω; Γεια σας γιατρέ μου πριν από 45 μέρες είχα γρίπη;\nXristina @ Dear e-diary 3 Φεβρουαρίου 2014 - 2:10 π.μ.\nχαχαχα Λοιπόν ακού ιστορία:\nΕίχα αρρωστήσει και δεν είχα πάει στη δουλειά εκείνη τη μέρα. την επόμενη όμως μέρα πήγα κανονικά. Κατά τις 12 χτυπάει το κινητό μου και ήταν ο υπηρεσιακός γιατρός. "Ξερετε , του λέω, έχω έρθει για δουλειά σήμερα". " Ναι , μου λέει αυτός, είσασταν στα χθεσινά μου ραντεβού αλλά δεν πρόλαβα να έρθω να σας ελέγξω. Μπορείτε να μου πείτε τι είχατε?"\nΠρέπει να είμαι ο μοναδικός άνθρωπος που ελέχθηκα εάν λέω ψέματα για ασθένεια μέσω τηλεφώνου...\nΑνώνυμος 5 Φεβρουαρίου 2014 - 4:23 π.μ.\nΕίναι εξαιρετικές οι αντοχές που έχουμε τελικά! Λογικά θα έπρεπε να ζούμε με ψυχοφάρμακα με όλα αυτά που αντιμετωπίζουμε!\nbalanced girl...not 2 Φεβρουαρίου 2014 - 10:35 π.μ.\nΚαι μετα; Και μετα...;\nΕυχομαι να μην ξαναχρειαστει παντως.\nCuteandGirlyDMS 3 Φεβρουαρίου 2014 - 3:56 π.μ.\nυποκλίνομαι!!!!! χαρα στο κουράγιο σου και την υπομονη σου κοπελα μου!!\nXristina @ Dear e-diary 3 Φεβρουαρίου 2014 - 4:32 π.μ.\nΗ αλήθεια είναι ότι την έχω μεγάλη... Σε αντίθεση με τον Θ που την έχει μικρή...\nΤην υπομονή ντε....\nΔΕΛΦΙΝΑΚΙ 3 Φεβρουαρίου 2014 - 11:30 μ.μ.\nΚαλημέρα...εμείς γελούμε , γέλασα με το τέλος της περιπέτειας γολγοθάς μόνο να μην είναι Τρίτη....σαν τα έργα ακούστηκε...αποκλείεται να συμβαίνουν στη πραγματικότητα αυτά και όμως να που συμβαίνει...από ολες τις ημέρες ίσα η Τρίτη και απο το νοσοκομείο και από τη δουλειά...εμείς γελούμε , αλλά καταλαβαίνω τα νεύρα σου με τόσα τουτ , τουτ..και μένα με πιάνουν τα νεύρα μου...\nπαντως από πλευρά περιγραφής μια χαρά :)\nXristina @ Dear e-diary 4 Φεβρουαρίου 2014 - 12:22 π.μ.\nΟλα βγαλμένα από τη ζωή είναι. Πάντως εάν ήταν ταινία θα ήταν σίγουρα το ρετιρέ! Εγω θα ήμουν η Κατερίνα Γιουλάκη και στο τέλος (όταν θα μου έλγε ο Θ ότι δε μπορεί την Τρίτη και να ξαναπάρω τηλέφωνο) εγώ θα έλεγα (με ταυτόχρονο κοντινό):\n"Να πάρεις εσύ κύριε Θ. Να πάρεις εσύ"\nΤουρου ρου ρου ρου ρου ρουρού....\nΑνώνυμος 4 Φεβρουαρίου 2014 - 3:29 π.μ.\nΕγώ παρατηρώ ότι είσαι όλο γκρίνια... Κατάφερες και έκλεισες ΔΥΟ ραντευού μετά από προσπάθεια ούτε μιας ημέρας και δεν είσαι ικανοποιημένη...\nΓια αυτό δεν πάει μπροστά αυτός ο τόπος δεν αναγνωρίζουμε κανένα από τα προνόμια που μας παρέχει!! ΜΠΟΥΑΧΑΧΑΧΑΧΑΧΑΧΑ\nXristina @ Dear e-diary 5 Φεβρουαρίου 2014 - 4:19 π.μ.\nEleana-My Home My Memories 13 Μαρτίου 2014 - 12:46 μ.μ.\nΠράξη τρίτη... όλα τα λεφτά, έριξα πολύ γέλιο!!! Στη τέταρτη απλά θα φώναζα ΄΄Καντό μόνος σου'' !!!! :)) Μ'αρέσει ο τρόπος που γράφεις. Καλώς σε βρήκα, Ελεάνα.\nXristina @ Dear e-diary 13 Μαρτίου 2014 - 11:54 μ.μ.\nΓεια σου Ελεάνα με το όμορφο σου μπλοκ!!! Πολύ χαίρομαι που βρεθήκαμε! Και εγω στην τέταρτη πράξη αυτό είπα. "Κάντο μόνος σου" και στο επόμενο λεπτό ξαναπήρα τηλεφωνο όλα τα νοσοκομεία για ραντεβού. Γεννημένη θύμα...\nEleana-My Home My Memories 14 Μαρτίου 2014 - 2:04 μ.μ.\nΣ'ευχαριστώ! χαχαχαχα μη νομίζεις... και εγώ το ίδιο θα έκανα.. μετά τη πρώτη αντίδραση όμως!!! Είμαι του μελό.. ;)\nΠειράζει που είμαι μεγάλη Firmoo, πειράζει??\nΑγάπη , νομίζεις ότι πάχυνα????\nΚυριακή , γιορτή και σχόλη να 'ταν η ζωή μας όλη...


Italy U20 ζωντανά αποτελέσματα, πρόγραμμα και σκορ - Βόλεϊ - SofaScore.com\nItaly U20 ζωντανά αποτελέσματα, πρόγραμμα και σκορ - Βόλεϊ\nΔεν υπάρχουν πρόσφατα γεγονότα για την ομαδα Italy U20\nΣχετικά με Italy U20\nItaly U20 ζωντανά αποτελέσματα (και ζωντανή μετάδοση, live streaming βίντεο του αγώνα*), πρόγραμμά και αποτελέσματα για όλες βόλει τις διοργανώσεις που Italy U20 συμμετέχει. Ακόμη περιμένουμε Italy U20 για αντίπαλο στο επόμενο παιχνίδι. Θα το δείτε μόλις υπάρξει επίσημη ανακοίνωση.\nΌταν ο αγώνας ξεκινά, θα μπορείτε να ακολουθείτε Italy U20 ζωντανά αποτελέσματα, εκσυγχρονιζόμενο πόντο-πόντο. Τα στατιστικά ανεβάζονται στο τέλος του αγώνα. Italy U20 το προηγούμενο παιχνίδι ήταν ενάντια Serbia U20 στο U20 World Championship Women, Places 9-12 το οποίο έληξε με σκόρ 3 - 0 (Italy U20 κέρδισε τον αγώνα). Italy U20 Η καρτέλα των στοιχείων δείχνει τους τελευταίους 100 αγώνες βόλει Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας Italy U20 που θα λάβουν χώρα μελλοντικά.\nItaly U20 επίδοση & και γραφήματα κατάστασης στο SofaScore Βόλεϊ ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του Italy U20 όμως έχετε υπόψιν ότι το SofaScore Livescore δεν φέρει καμία ευθύνη για οποιαδήποτε οικονομική ή άλλη ζημία, είτε άμεση είτε έμμεση, ως αποτέλεσμα πράξης σχετικής με το περιεχόμενο της ιστοσελίδας.\nΣτις λεπτομέρειες του αγώνα σας προσφέρουμε σύνδεσμο για να παρακολουθήσετε Italy U20 ζωντανή μετάδοση, Χορηγούμενο από την bet365. Παρακαλούμε να σημειώσετε ότι: τα δικαιώματα πνευματικής ιδιοκτησίας για ζωντανή μετάδοση αυτών των γεγονότων, ανήκουν συνήθως στο επίπεδο της χώρας και ως εκ τούτου, ανάλογα με την τοποθεσία στην οποία βρίσκεστε, μπορεί να υπάρχουν ορισμένα γεγονότα τα οποία να μην είστε σε θέση να παρακολουθήσετε λόγω κάποιων διακανονισμών.\nΤο SofaScore βόλει ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Italy U20 live score τους αγώνες ζωντανά στο κινητό σας!


9 Νοεμβρίου 1964 : Εκτοξεύεται το «Απόλλων – 4». – astronomos.gr\nΕκτοξεύεται το «Απόλλων – 4», με ένα ομοίωμα της σεληνακάτου, η οποία προωθήθηκε για να πέσει ελεύθερα στη Γη. Έτσι δοκιμάστηκε η αντιθερμική της αντοχή από την τριβή με την ατμόσφαιρα. Ήταν η πρώτη φορά που χρησιμοποιήθηκε ο γιγαντιαίος πύραυλος «Κρόνος – 5», ο οποίος έθεσε το διαστημόπλοιο σε ύψος 16.000 χλμ. Οι κινητήρες του διαστημοπλοίου λειτούργησαν κανονικά και τελικά ο μη επανδρωμένος θάλαμος ελέγχου πραγματοποίησε μια ασφαλή επανείσοδο στη ατμόσφαιρα και προσθαλασσώθηκε στον Ειρηνικό Ωκεανό, όπως είχε προγραμματισθεί, 8,5 ώρες μετά την εκτόξευσή του.


Να λέμε και καμιά αλήθεια.\nΚάποτε η ψεύτικη είδηση αποτελούσε από μόνη της είδηση, ως αδιαμφισβήτητο γεγονός πέρα από τα συνηθισμένα. Τώρα το κάνει αυτό η αληθινή είδηση. Κανένα πρόβλημα λοιπόν, τηρούμε ισορροπίες.\nΠροχωρούμε σε ορθές επαναλήψεις fake news. Κούλης: «Δυστυχώς βλέπουμε 4ο μνημόνιο, το οποίο είμαστε αναγκασμένοι ν’ ακολουθήσουμε αύριο ως κυβέρνηση, για να τιμήσουμε τη συνέχεια του κράτους και την υπογραφή της χώρας μας».\nΔεν υπήρξαν πρώτο και δεύτερο μνημόνιο. Μόνο τρίτο και τέταρτο. Φυσικά και δεν υπήρχαν νεκροί στο Πολυτεχνείο. Το 1963 κάποιοι ισχυρίστηκαν ότι σκοτώσαμε τον βουλευτή τους Λαμπράκη, οι ίδιοι όμως την επομένη μέρα διέψευσαν τη φήμη γράφοντας σε τοίχους: «Ο Λαμπράκης ζει».\nΝα μην εορτάζεται η εξέγερση του Πολυτεχνείου γιατί οι μαθητές χάνουν μάθημα. Για τον ίδιο λόγο να καταργηθεί και ο εορτασμός της 28ης Οκτωβρίου, της 25ης Μαρτίου, του Αγίου Πνεύματος... τι το κάναμε;\nΔεν είχαμε δικτατορία 1967-1974. Δημοκρατία είχαμε, πρόεδρο δημοκρατίας είχαμε, πρωθυπουργό είχαμε, απλώς δεν γίνονταν εκλογές. Έγιναν όμως δύο δημοψηφίσματα, αφού πρώτα βρέθηκε το αποτέλεσμά τους.\nΟι κυβερνήσεις δεν πρέπει να δίνουν τίποτα στο λαό, διότι, λέγω, αυτό αποτελεί μέγεθος προεκλογικών παροχών, πλήγμα για τη Δημοκρατία και την ανάπτυξη , πλήγμα στην επανάσταση, γιατί η εργατική τάξη περνάει καλύτερα.\nΜήπως πρέπει η ΝΔ συμπεριλάβει στις συνταγματικές μεταρρυθμίσεις που προτείνει μαζί με τον κόφτη να προβλέπονται από το Σύνταγμα οι πρόωρες εκλογές ως υποχρεωτικές από τη στιγμή που το ζητήσει η αξιωματική αντιπολίτευση ή και μία εταιρεία μετρήσεων;\nΦυσικά κι έχει δίκιο ο Σημίτης ότι έχουμε περιστασιακούς ένοικους στην εξουσία. Και ο ίδιος περιστασιακός ένοικος ήταν και όταν μεγάλωσε ο Γιωργάκης του επέστρεψε το οικογενειακό ΠΑΣΟΚ και την εκτελεστική εξουσία.\nΚανείς δεν απέδειξε ποτέ ότι οι αδελφοί Αντετοκούνμπο είναι πράγματι μαύροι. Κανείς δεν ασχολήθηκε καν με την απόδειξη αυτού του ισχυρισμού.\nΓια όσους αμφισβητούν την αλλαγή αντιπροέδρου στον Εδεσσαϊκό.\nΣωστά αποχώρησε ο Άγριος Μεσσηνίας από τη συνεδρίαση της Ιεράς Συνόδου. Δε μπορούμε να κάνουμε συμφωνίες, αφού ακολουθούμε το δρόμο του Θεού με οδηγό την πίστη. Πιστεύω ότι η περιουσία αυτή είναι δική μας, -του Θεού, δηλαδή- άρα δεν χρειάζεται να συμφωνήσω με κανέναν γι’ αυτό.\nΑπάτη ότι η ελληνική οικονομία πηγαίνει καλά. Απλώς η ελληνική οικονομία πηγαίνει κατά διαόλου και ο διάολος πηγαίνει καλά.\nΗ ΝΔ χρωστά 150 εκατομμύρια σε τράπεζες και κανόνισε να πληρώνει ένα εκατομμύριο το χρόνο, δηλαδή το δάνειο αποπληρώνεται σε 150 χρόνια και όλα ωραία και όλα καλά, δε θα ζούμε ούτε εμείς τότε ούτε τα παιδιά μας ούτε τα εγγόνια και δισέγγονά μας. Άρα έχουμε να ελπίζουμε για μια καλύτερη ζωή.\nΧιόνισε ξαφνικά χθες βράδυ στην Άρτα και ακόμα δεν παραιτήθηκε κανείς.\nΣΧΕΤΙΚΟ: Το ψέμα βγήκε απ' τον παράδεισο\nMore in this category: « ΠΑΠΑΡΑΣΑ\tΒόρεια Πειραιώς »


NASA: Εντοπίστηκε ο πρώτος δυνητικά κατοικήσιμος πλανήτης στο μέγεθος της Γης | HuffPost Greece\n07/01/2020 19:13 EET | Updated 08/01/2020 13:17 EET\nΚαι βρίσκεται σε κοντινή απόσταση.\nAaron Foster via Getty Images\nΤο διαστημικό τηλεσκόπιο TESS της NASA εντόπισε τον πρώτο δυνητικά κατοικήσιμο εξωπλανήτη στο μέγεθος της Γης, σε τροχιά γύρω από έναν αστέρα περίπου 100 έτη φωτός μακριά.\nΤα ευρήματα ανακοινώθηκαν τη Δευτέρα, κατά τη διάρκεια της 235ης συνάντησης της Αμερικανικής Αστρονομικής Εταιρείας στη Χονολουλού.\nΟ πλανήτης αυτός είναι μέρος ενός συστήματος πολλαπλών πλανητών γύρω από τον αστέρα TOI 700 στον αστερισμό του Ντοράντο. Είναι μόνο όσο το 40% της μάζας και του μεγέθους του ήλιου μας, με τη μισή θερμοκρασία επιφάνειας.\nΟ πλανήτης είναι γνωστός ως TOI 700 d, ένας από τους τρεις σε τροχιά γύρω από τον αστέρα. Βρίσκεται ακριβώς στη σωστή απόσταση για να υποστηρίξει το υγρό νερό στην επιφάνεια της κατοικήσιμη ζώνης του.\nΟι αστρονόμοι επιβεβαίωσαν την ανακάλυψή τους χρησιμοποιώντας τις υπέρυθρες ικανότητες του διαστημικού τηλεσκοπίου Spitzer της NASA. Εχουν επίσης καταφέρει να σχηματοποιήσουν το πιθανό περιβάλλον του πλανήτη για να διερευνήσουν περαιτέρω την δυνατότητα αποίκησής του.\nΤο εύρημα είναι συναρπαστικό για τους αστρονόμους, επειδή είναι ένας από τους λίγους επιλεγμένους δυνητικά κατοικήσιμους πλανήτες που ανακαλύφθηκαν έξω από το ηλιακό μας σύστημα, ο οποίος τυχαίνει να είναι το μέγεθος της Γης.\nΟ TOI 700 d είναι ο πιο μακρινός από τους τρεις πλανήτες, ολοκληρώνοντας την τροχιά γύρω από τον αστέρα του κάθε 37 γήινες ημέρες. Από το αστέρι του, ο πλανήτης λαμβάνει περίπου το 86% της ενέργειας που ο ήλιος προμηθεύει στη Γη. Πιστεύεται, δε, ότι μια πλευρά του είναι πάντα εκτεθειμένη στο φως της ημέρας.\nΟι άλλοι δύο πλανήτες στο σύστημα, οι TOI 700 b και c, είναι διαφορετικοί. Ο πιο κοντινός στο αστέρι του πλανήτης, b, έχει επίσης το μέγεθος της Γης και είναι βραχώδης όπως ο πλανήτης μας και περιστρέφεται γύρω από το αστέρι κάθε 10 ημέρες. Ο μεσαίος πλανήτης, c, θεωρείται ότι έχει πολλά αέρια και εκτιμάται ότι είναι μεταξύ του μεγέθους της Γης και του Ποσειδώνα, ολοκληρώνοντας μια τροχιά κάθε 16 ημέρες.\nΣτο μέλλον, αποστολές όπως το διαστημικό τηλεσκόπιο James Webb της NASA, που ξεκινούν το 2021, θα μπορούσαν να εξακριβώσουν αν οι πλανήτες έχουν ατμόσφαιρες και τις συνθέσεις τους.\nΤηλεσκόπιο εντόπισε μυστηριώδη ραδιοκύματα από έναν όχι και τόσο μακρινό γαλαξία\nΤα δέκα μεγαλύτερα επιστημονικά επιτεύγματα της δεκαετίας\nSpace Force: Η αμερικανική στρατιωτική Διαστημική Δύναμη είναι γεγονός\nPLUS: Διάστημα NASA 22ος Αιώνας πλανήτης


Ιστορία της Παλαιστίνης: Aπό το 1881 ως σήμερα, για να καταλάβετε τι γίνεται στο Ισραήλ... - Fosonline\nΣάββατο, 15/05/2021 18:48\nΔιαβάστε ένα χρονολόγιο με τα πιο σημαντικά γεγονότα στην ιστορία της πολύπαθης Παλαιστίνης και τη σχέση της με το Ισράηλ.\n1944: Η εβραϊκή οργάνωση «Ιργκούν», με επικεφαλής τον κατοπινό ισραηλινό πρωθυπουργό Μενεχέμ Μπέγκιν, κηρύσσει τον πόλεμο στους Βρετανούς.\n1956: Ο Aιγύπτιος ηγέτης Νάσερ εθνικοποιεί το κανάλι του Σουέζ, με αποτέλεσμα να δεχθεί συντονισμένη επίθεση από τη Μεγάλη Βρετανία, τη Γαλλία και το Ισραήλ. Οι ΗΠΑ, όμως, παίρνουν το μέρος της Αιγύπτου και η τριεθνής συμμαχία αναγκάζεται σε υποχώρηση. Με την παρέμβασή τους αυτή, οι ΗΠΑ κερδίζουν το ρόλο του «ρυθμιστή» της περιοχής, ρόλο που μέχρι τότε διαδραμάτιζε η Μεγάλη Βρετανία.\n1993: Υπογράφεται η συμφωνία του Όσλο μεταξύ της PLO και του κράτους του Ισραήλ. Αρχιτέκτονες της συμφωνίας, οι ηγέτες των δύο μερών Γιτζάκ Ράμπιν και Γιάσερ Αραφάτ, υπό την αιγίδα του Aμερικανού προέδρου Μπιλ Κλίντον. Αποφασίζεται η αποχώρηση των ισραηλινών στρατευμάτων από τη Δυτική Όχθη και τη Λωρίδα της Γάζας και αναγνωρίζεται το δικαίωμα των παλαιστινίων να ελέγχουν τα του οίκου τους με τη δημιουργία της Παλαιστινιακής Αρχής.\n2007: Η «Χαμάς» και η «Φατάχ» αποφασίζουν τον διαμοιρασμό της εξουσίας στα παλαιστινιακά εδάφη. Η «Χαμάς» αναλαμβάνει την εξουσία στη Λωρίδα της Γάζας και εκδιώκει την «Φατάχ».


Νέα Δημοτική Παράταξη στο Πέραμα\nΟ κύριος Φίλιππος Κάκαρης ανακοίνωσε πρόσφατα την απόφασή του να συμμετέχει σε μια νέα Δημοτική παράταξη για το Πέραμα.\nΑυτά όλα και πολλά άλλα, τα ανέφερε στην προτελευταία συνεδρίαση του Δημοτικού Συμβουλίου.\nΟ κύριος Κάκαρης, ήταν μέχρι προχτές πρόεδρος του Δημοτικού Συμβουλίου, εκλεγμένος με το ψηφοδέλτιο του κυρίου Γιάννη Γλύκα.\nΚατόπιν αυτών, ο Δήμαρχος κ. Γλύκας του ζήτησε, με έγγραφη επιστολή του, την παραίτησή του.\nΟ κύριος Φίλιππος Κάκαρης παρουσιάζεται ως πρωταγωνιστής μιας ομάδας τοπικών στελεχών που ανήκουν κατά βάση στον χώρο του ΠΑΣΟΚ.\nΜεθαύριο, (Δευτέρα) έχει οριστεί ανοιχτή ιδρυτική συγκέντρωση της νέας παράταξης.\nΑναρτήθηκε από istos στις 8:20:00 μμ\nΕτικέτες Γλύκας, Κάκαρης, Πέραμα\nΑναρτήθηκε από ΓΙΩΡΓΟΣ ΠΑΣΣΑΣ στις Παρασκευή, Φεβρουαρίου 12, 2010


Nokia: παρουσίασε το Nokia X για Android | Euronews\nNokia: παρουσίασε το Nokia X για Android\nΤο επόμενο «ένα δισεκατομμύριο» καταναλωτών, που θα επιλέξουν φθηνό smartphone, κυνηγάει η Nokia. Για αυτό προχώρησε σε μία κίνηση- έκπληξη για τους περισσότερους, με δεδομένη την επικείμενη εξαγορά της από τη Microsoft: παρουσίασε το πρώτο smartphone, με λειτουργικό Android.\n«Πρόκειται για πραγματική επανάσταση: η Nokia παρουσίασε, εδώ στο Παγκόσμιο Συνέδριο Κινητής Τηλεφωνίας, στη Βαρκελώνη, ένα κινητό για Android. Το όνομα αυτού: “Nokia X”. Πάμε να δούμε, γιατί η Nokia αποφάσισε να υιοθετήσει το λειτουργικό σύστημα των ανταγωνιστών της” αναφέρει ο δημοσιογράφος του Euronews, Κλαούντιο Ρόκο.\nΟ λόγος είναι πολύ απλός: πωλήσεις. Υπολογίζεται ότι η αγορά των smartphone, που στοιχίζουν λιγότερο από 100 δολάρια, θα αυξηθεί τέσσερις φορές περισσότερο από την αγορά ακριβών smartphone.\nΑγορά φθηνών smartphone σημαίνει Android. Σύμφωνα με τα στοιχεία της International Data Corporation (IDC), 81% των smartphone, το 2013, λειτουργούσαν με το λειτουργικό, που έχει φτιάξει η Google. Δεύτερο, με μεγάλη διαφορά, ακολουθεί το IOS της Apple. Στην τρίτη θέση βρίσκονται τα κινητά με Windows και τελευταία, στις προτιμήσεις, τα Blackberry.\nΠολλοί αναλυτές σημειώνουν ότι η Nokia αναγνώρισε, με τρία χρόνια καθυστέρηση, τη λανθασμένη της επιλογή να φτιάξει τα Lumia, όπου «τρέχουν» Windows.\nΤα κινητά αυτά είναι ακριβά και δεν είχαν καμία απήχηση στους καταναλωτές των αναδυόμενων αγορών.


Επιστρέφοντας εκεί που ξεκίνησαν όλα – Stoiximan Blog\nΠΟΔΟΣΦΑΙΡΟ / Επιστρέφοντας εκεί που ξεκίνησαν όλα\nΑν μπορείς να παίξεις στη Μίλγοουλ, μπορείς να παίξεις παντού, είχε πει ο παππούς της μέλλουσας γυναίκας του στον Τιμ. Κι ο Τιμ μπορούσε και μπορούσε καλά. Και αν κάποιο από τα γκολ του στη Μίλγοουολ έμεινε περισότερο ήταν αυτό στον ημιτελικό του Ολντ Τράφορντ (το αγαπημένο γήπεδο του Τιμ, μια που είχε συμπάθεια στη Γιουνάιτεντ) απέναντι στη Σάντερλαντ το 2004. Το γκολ που έστειλε τη Μίλγουολ για πρώτη φορά σε 119 χρόνια ιστορίας σε έναν τελικό και έφερε τον Κέιχιλ στην εθνική Αυστραλίας. Το γκολ που ο Κέιχιλ πανηγύρισε παρέα με τους γονείς του που ταξίδεψαν για να τον δουν. Το γκολ που ολοκλήρωσε μια μεγάλη καριέρα στο Λονδίνο, έστω και στις μικρότερες κατηγορίες.\n(στο μισό περίπου είναι ημίγυμνος με τη φανέλα στο χέρι να πανηγύριζει)\nΝέα Υόρκη, Κίνα και Αυστραλία οι επόμενοι προορισμοί του όταν αποφάσισε ότι ήθελε να χαρεί την οικογένειά του και οι ρυθμοί της Πρέμιερ τον εμπόδιζαν. Και τώρα στα 38 το τελευταίο όνειρο. Η συμμετοχή σε ένα ακόμα Μουντιάλ. Ο Κέιχιλ θέλει να γίνει ο μόλις τέταρτος ποδοσφαιριστής που έχει σκοράρει σε τέσσερα συνεχόμενα Μουντιάλ, σε ένα κλειστό κλαμπ με μέλη τον Πελέ, τον Μίροζλαβ Κλόζε και τον Ούβε Ζέλερ. Παίζοντας στην Αυστραλία, λίγο δύσκολο να μείνει σε τόσο καλή κατάσταση. Κι έτσι η βόμβα έσκασε. Στα 38 του ο Τιμ Κέιχιλ επιστρέφει στις ρίζες. Επιστρέφει εκεί δίπλα από τις ράγες του τρένου, εκεί που μισότρελοι οπαδοί πηγαίνουν να δουν την ομάδα τους. Στο Den, στη Μίλγουολ. Ο Κέιχιλ υπέγραψε, παρουσιάστηκε, αποθεώθηκε από τον κόσμο και περιμένει να πάρει παιχνίδια, να βοηθήσει όσο μπορεί την ομάδα του και να πάρει μέρος σε ακόμα ένα Μουντιάλ με την Αυστραλία. Δεν είναι ακόμα έτοιμος να βοηθήσει στο ματς με τη Ρέντινγκ, αλλά μόνο και μόνο η φυσική του παρουσία έχει αλλάξει το κλίμα στο σύλλογο. Κι αν είναι υγιής, μπορεί να πανηγυρίσει ξανά με την Αυστραλία κάποιο γκολ σε Μουντιάλ.\nTags: Championship, el sombrero, Αυστραλία, Έβερτον, Μίλγουολ, Μόγιες, Τιμ Κέιχιλ


7 Διακοσμητικοί Κανόνες που Μπορείτε να Σπάσετε Σήμερα!spirossoulis.com – the home issue 7 Διακοσμητικοί Κανόνες που Μπορείτε να Σπάσετε Σήμερα!\nΤo mix & match σας χαρίζει όλη την ελευθερία που χρειάζεστε για να δημιουργήσετε ένα μοντέρνο χώρο εκτός των κλασικών διακοσμητικών κανόνων.\nΤολμήστε να συνδυάσετε μεταλλικά αξεσουάρ από διαφορετικά υλικά και χρώματα (π.χ. μπρούτζο με σκούρα μετάλλα) και υφές και τολμήστε το αντίστοιχο για τα ξύλινα έπιπλά σας. Το αποτέλεσμα θα είναι παιχνιδιάρικο, τολμηρό και άκρως ενδιαφέρον!\nΣυνδυάστε διαφορετικά μοτίβα στον ίδιο χώρο: από τα ριχτάρια μέχρι τα μαξιλάρια σας.\nΕίναι γεγονός: οι κανόνες –διακοσμητικοί ή μη- υπάρχουν για να τους υπακούμε και – καμιά φορά- να τους παρακάμπτουμε! Κι ενώ ορισμένα πράγματα καλό είναι να τα τηρούμε επακριβώς (π.χ. όπως το γεγονός ότι το χαλί μας πρέπει να καλύπτει την απόσταση από το coffee table μέχρι και τα πόδια των επίπλων που το πλαισιώνουν), σε άλλα θέματα μπορούμε να σκεφτόμαστε πιο δημιουργικά. Θέλετε παραδείγματα; Παρακάτω σας προ(σ)καλούμε να σπάσετε 7 παραδοσιακούς διακοσμητικούς κανόνες χωρίς καμιά, μα καμιά ενοχή!\n#1 Ου βάψετε σκουρόχρωμους τους τοίχους ενός μικρού δωματίου Συγγνώμη, αλλά διαφωνούμε κάθετα με αυτόν τον παραδοσιακό κανόνα. Πρώτον, γιατί έχουμε βαρεθεί να βλέπουμε μόνο μπεζ και λευκά σπίτια. Δεύτερον, γιατί δεν ισχύει ότι οι σκούροι τοίχοι κάνουν ένα δωμάτιο να φαίνεται μικρότερο. Αντίθετα, χαρίζουν στους μικρούς χώρους βάθος πεδίου και πολύ (μα πολύ) χαρακτήρα. Το μαύρο είναι ξανά στη μόδα: δείτε εδώ πώς θα το βάλετε στο χώρο σας.\nΣκούρο χρώμα σε μικρό δωμάτιο; Τολμήστε το!\n#2 Ου μπλέξετε με τα εμπριμέ Μπορεί να έχετε συνδέσει το εμπριμέ με την «κακή» πλευρά της δεκαετίας του 1980, ωστόσο το εμπριμέ δεν σημαίνει κιτς. Τρανό παράδειγμα αποτελούν τα υπέροχα, στιλάτα γεωμετρικά μοτίβα που εδώ και χρόνια κυριαρχούν στη μόδα και τη διακόσμηση. Πείτε «ναι» σε αυτά και ακόμα καλύτερα, τολμήστε να συνδυάσετε διαφορετικά μοτίβα στον ίδιο χώρο: από τα ριχτάρια μέχρι τα μαξιλάρια σας.\nΨηφίστε εμπριμέ άφοβα!\n#3 Ου προσπαθήσετε να συνδυάσετε διαφορετικά υλικά Αυτός ο κανόνας ισχύει τόσο για τα διαφορετικά είδη μετάλλου όσο και για τα διαφορετικά είδη ξύλου. Καλό το ασορτί, αλλά είναι... βαρετό! Τολμήστε να συνδυάσετε μεταλλικά αξεσουάρ από διαφορετικά υλικά και χρώματα (π.χ. μπρούτζο με σκούρα μέταλλα) και υφές και τολμήστε το αντίστοιχο για τα ξύλινα έπιπλά σας. Το αποτέλεσμα θα είναι παιχνιδιάρικο, τολμηρό και άκρως ενδιαφέρον! Δείτε εδώ ποιες τάσεις ήρθαν για να μείνουν και ποιες ετοιμάζονται να εγκαταλείψουν τη ζωή και τη διακόσμησή μας.\nΣυνδυάστε διαφορετικά υλικά.\n#4 Ου αναδείξετε τα αξεσουάρ σας Τις παλιότερες εποχές, τα διακοσμητικά αξεσουάρ εκτελούσαν ρόλο κομπάρσου στη διακόσμηση. Πλέον, έχουν πάρει σοβαρή προαγωγή και έχουν μετατραπεί σε πρωταγωνιστές μιας και μεταμορφώνουν ολοκληρωτικά κάθε χώρο. Δώστε τους, λοιπόν, τη θέση και την προσοχή που τους αξίζει στη διακόσμηση του σπιτιού σας. Κι όταν λέμε αξεσουάρ εννοούμε ακόμα και το περίφημο σερβίτσιο της γιαγιάς σας το οποίο μπορείτε να το επιδεικνύετε περίφημα σε πλωτά ράφια ή ακόμα και στη βιβλιοθήκη σας ως κεντρικό κομμάτι του ντεκόρ του σπιτιού σας!\nΑναδείξτε τα αξεσουάρ σας.\n#5 Ου σπάσετε τη μονοχρωμία –και συμπληρώνουμε- και τη μονοτονία! Μπορεί η μονοχρωμία να ήταν hot trend μέχρι και πρόσφατα, οι νέες τάσεις, όμως, προτάσσουν μαξιμαλισμό στο χρώμα και το ντεκόρ. Σπάστε, λοιπόν, τα καθιερωμένα βάζοντας χρωματιστά αξεσουάρ (βλ. μαξιλάρια, ριχτάρια, σεντόνια) στη ζωή σας και κάνετε το σπίτι σας πιο στιλάτο και μοντέρνο από ποτέ.\n#6 Ου χαλάσατε το σετ Και εννοούμε το σετ των επίπλων. Το είπαμε και παραπάνω το ασορτί έχει εγκαταλείψει τα διακοσμητικά δρώμενα εδώ και χρόνια. Τι σημαίνει αυτό πρακτικά; Πολύ απλά ότι οι καρέκλες της τραπεζαρίας σας δε χρειάζεται να είναι απαραίτητα οι ίδιες, ότι το καθιστικό σας μπορεί να χωρέσει έναν καναπέ και μια πολυθρόνα διαφορετικού στυλ, κ. ό.κ. Τo mix & match σας χαρίζει όλη την ελευθερία που χρειάζεστε για να δημιουργήσετε ένα μοντέρνο χώρο εκτός των κλασικών διακοσμητικών κανόνων. Δείτε εδώ πώς μπορείτε να δημιουργήσετε μια μοντέρνα τραπεζαρία.\nΝαι στο mix&match!\n#7 Ου αγνοήσετε το χαλί Ναι, και εμείς λατρεύουμε τα χαλιά μας αλλά η πραγματικότητα είναι αυτή: αν λατρεύετε το ξύλινο δάπεδό σας και θέλετε να παίζει πρωταγωνιστικό ρόλο στο σπίτι σας, δεν χρειάζεται να το καλύψετε. Τόσο απλά.\nΤο χαλί δεν είναι απαραίτητο σε κάθε χώρο.


Αθωώθηκαν οι έξι νεαροί από τον Αγιο Νικόλαο που κατηγορούνταν για ξυλοδαρμό τουρίστα\nΑρχική/ΚΡΗΤΗ/Αθωώθηκαν οι έξι νεαροί από τον Αγιο Νικόλαο που κατηγορούνταν για ξυλοδαρμό τουρίστα\nΤελευταία ενημέρωση: Τετάρτη, 4 Ιούλ 2018 στις 09:26\nΤο δικαστήριο αθώωσε την Τρίτη τους έξι νεαρούς από τον Άγιο Νικόλαο που κατηγορούνταν για τον ξυλοδαρμό τουρίστα. Ο τουρίστας αρχικά απέσυρε τη μήνυση, αλλά η δίκη διεξήχθη κανονικά και η απόφαση ήταν αθωωτική.\nΤο θέμα του ξυλοδαρμού του 50χρονου τουρίστα στον Άγιο Νικόλαο από έξι νεαρούς, που πήρε πανελλήνιες διαστάσεις, σημειώθηκε την περασμένη Τετάρτη.\nΣύμφωνα με πληροφορίες, ο 50χρονος έτρωγε σε εστιατόριο της πόλης με ένα φίλο του και φαίνεται να δημιουργήθηκε μία παρεξήγηση με νεαρό που καθόταν στο διπλανό τραπέζι.\nΤο θέμα έληξε άμεσα αλλά ο νεαρός που αποχώρησε, φέρεται να είπε σε κάποιους γνωστούς του ότι ο 50χρονος έβρισε την Κρήτη.\nΟ Σκωτσέζος επέστρεψε στο ξενοδοχείο με το φίλο του, όπου τους ακολούθησαν οι έξι νεαροί και ένας εξ αυτών του έριξε μία μπουνιά με αποτέλεσμα ο 50χρονος να χάσει την ισορροπία του και να πέσει στο πεζοδρόμιο.


Μητσοτάκης σε Νετανιάχου: «Οι τουρκικές ενέργειες είναι απειλή για την περιοχή» – DailyPost.gr\nΟ πρωθυπουργός Κυριάκος Μητσοτάκης , κατά τις κοινές δηλώσεις με τον Ισραηλινό ομόλογο του, Μπέντζαμιν Νετανιάχου, αναφέρθηκε στις προκλητικές ενέργειες της Τουρκίας τόσο στο Αιγαίο όσο και στην Ανατολική Μεσόγειο, καθώς και στο ζήτημα του τουρισμού.\nΟ κ. Μητσοτάκης χαρακτήρισε ως απειλή τις τουρκικές ενέργειες στην περιοχή, προσθέτοντας ότι «εμείς πάντοτε θα επιδιώκουμε την ειρήνη, σύμφωνα με το διεθνές δίκαιο».\nΧαρακτηριστικά είπε «Υπογράμμισα τη δική μου οπτική σχετικά με την επιθετική συμπεριφορά της Τουρκίας στην Ανατολική Μεσόγειο. Θεωρούμε ότι αυτή η δραστηριότητα είναι απειλή ως προς την περιφερειακή σταθερότητα και ειρήνη και φυσικά υπήρχαν διαφορετικά περιστατικά που αφηγήθηκα τον ισραηλινό πρωθυπουργό. Προκλητική τουρκική συμπεριφορά τόσο στα θαλάσσια, όσο και στα χερσαία σύνορα μας. Και, φυσικά, μιλήσαμε πολύ για τον αποσταθεροποιητικό παράγοντα που έχει διαδραματίσει η Τουρκία σε σχέση με τη Λιβύη και σε αυτό που εμείς θεωρούμε μία άκυρη συμφωνία οριοθέτησης ζωνών μεταξύ των δύο χωρών. Εμείς πάντα θα επιδιώκουμε την ειρήνη, έχοντας ως θεμέλιο μας το σεβασμό προς το διεθνές δίκαιο και τη συνθήκη για το δίκαιο της θάλασσας. Αυτές είναι οι κύριες αρχές που εμείς εφαρμόσαμε όταν υπογράψαμε μία συμφωνία ΑΟΖ με την Ιταλία πριν από λίγες ημέρες…».\nΠαράλληλα, ο Έλληνας πρωθυπουργός απηύθυνε πρόσκληση προς τους επενδυτές να έρθουν στην Ελλάδα υπογραμμίζοντας ότι «υπάρχουν πολλές ευκαιρίες επένδυσης στην Ελλάδα σήμερα. Εσείς θέλετε ταλαντούχους μηχανικούς, εμείς τους έχουμε εν αφθονία. Σας προσφέρουμε μια πύλη εισόδου στην ευρωπαϊκή αγορά».\nΑναφορικά με το άνοιγμα του Τουρισμού, ο κ. Μητσοτάκης είπε ότι «από 1η Ιουλίου θα υποδεχόμαστε απευθείας πτήσεις σε όλους τους κύριους προορισμούς μας. Και αν όλα πάνε καλά από 1η Αυγούστου θα μπορούμε να υποδεχόμαστε Ισραηλινούς τουρίστες. Αν χρειαστεί θα παρατείνουμε την τουριστική σεζόν μέχρι Οκτώβρη-Νοέμβρη. Έχουμε αυστηρά πρωτόκολλα υγείας, έχουμε εργαστεί σκληρά, με κύριο μέλημα την ασφάλεια και την υγεία των τουριστών».\nΟ Πρωθυπουργός συνομιλώντας με δημοσιογράφους στην Ιερουσαλήμ, ανέφερε:\nΝετανιάχου: «Η Ελλάδα έχει ευκαιρίες για επενδύσεις»\nΑπό την πλευρά του, ο Μπέντζμιν Νετανιάχου δήλωσε ότι «Η ευημερία μπορεί να διασφαλιστεί μόνο μέσω της συνεργασίας και της ασφάλειας».\n«Πάντοτε αισθανόμαστε σαν στο σπίτι μας όταν είμαστε στο Ισραήλ και πιστεύω το ίδιο συμβαίνει και στους Ισραηλινούς όταν βρίσκονται στην Ελλάδα».


«Ύστατος επίγειος χαιρετισμός προς τον κ. Αντωνάκη του ΑΠΟΕΛ» | Goal News Cy\nΑ' ΚΑΤΗΓΟΡΙΑΑΠΟΕΛ«Ύστατος επίγειος χαιρετισμός προς τον κ. Αντωνάκη του ΑΠΟΕΛ»\n«Ύστατος επίγειος χαιρετισμός προς τον κ. Αντωνάκη του ΑΠΟΕΛ»\n«Αντίο» λένε σήμερα στον ΑΠΟΕΛ σε έναν άνθρωπο που αποτελεί ξεχωριστό κεφάλαιο στην ιστορία της ομάδας.\nΟ αιώνιος ΑΠΟΕΛίστας, μόνιμος κάτοικος «Αρχαγγέλου», απεβίωσε σε ηλικία 87 ετών. Η ταφή θα πραγματοποιηθεί στο κοιμητήριο του χωριού Γουρρίου. Η οικογένεια θα δεχθεί συλλυπητήρια μετά την τέλεση της ταφής.\n«Ύστατος επίγειος χαιρετισμός προς τον κ. Αντωνάκη του ΑΠΟΕΛ. Καλό ταξίδι και καλή αντάμωση…», είναι το μήνυμα του ΑΠΟΕΛ.\nΎστατος επίγειος χαιρετισμός προς τον κ. Αντωνάκη του ΑΠΟΕΛ. Καλό ταξίδι και καλή αντάμωση… pic.twitter.com/z8wHsIcbUa\n— apoelfcofficial (@apoelfcofficial) August 3, 2020


Παιχνίδι Circus Restaurant σε απευθείας σύνδεση. Παίξτε δωρεάν παιχνίδι Circus Restaurant σε απευθείας σύνδεση.\nΔιαθέτει εστιατόριο και βρίσκεται σε ένα τσίρκο. Δεν υπάρχουν μόνο οι επισκέπτες του τσίρκου, οι περισσότεροι μεσημεριανό γεύμα και δείπνο εδώ οι ίδιοι οι εργαζόμενοι.\n© δωρεάν online παιχνιδιών Circus Restaurant (). Κάντε online παιχνίδι λάμψης Circus Restaurant για δωρεάν. Μην ξεχάσετε να αξιολογήσετε αυτό το παιχνίδι Circus Restaurant και να μοιραστούν αυτό το παιχνίδι με τους καλύτερους φίλους σας.\nΠεριγραφή του παιχνιδιού Circus Restaurant γραμμή. Πώς να παίξετε το παιχνίδι online Διαθέτει εστιατόριο και βρίσκεται σε ένα τσίρκο. Δεν υπάρχουν μόνο οι επισκέπτες του τσίρκου, οι περισσότεροι μεσημεριανό γεύμα και δείπνο εδώ οι ίδιοι οι εργαζόμενοι. Θα πρέπει να φέρει στον πελάτη από το μενού, και στη συνέχεια να υποβάλει το πιάτο. Όσο μικρότερος είναι ο πελάτης περιμένει, τόσο το καλύτερο, διότι επηρεάζει το πόσο συμβουλή σας το δώσει. Στόχος για την ανάπτυξη των μικρών σας εστιατόριο και να πάρει καλό κέρδος από αυτό. Μπροστά σας θα βρείτε πολλά περισσότερα συναρπαστικά επίπεδα.\nCircus Restaurant ( Ψηφοφορίες17, Δευτεροβάθμια Βαθμολογία: 4.65/5)


dytikosaxonas: ΑΘΗΝΑ / ΠΑΤΡΑ : Κορωνοϊός: 21 νέα κρούσματα στην Ελλάδα -Από το γκρουπ των Αγίων Τόπων\nΑΘΗΝΑ / ΠΑΤΡΑ : Κορωνοϊός: 21 νέα κρούσματα στην Ελλάδα -Από το γκρουπ των Αγίων Τόπων\nΡαγδαία αύξηση των κρουσμάτων κορωνοϊού στην Ελλάδα, καθώς 21 νέα κρούσματα ανιχνεύθηκαν θετικά. Όπως ανακοίνωσε ο εκπρόσωπος της επιτροπής του υπουργείου Υγείας για τον κορωνοϊό, λοιμωξιολόγος Σωτήρης Τσιόδρας, διαγνώσθηκαν θετικοί στον ιό 21 άνθρωποι από το γκρουπ που είχε ταξιδέψει πρόσφατα στους Αγίους Τόπους. Ανέφερε ότι ελέγχθηκαν από το εν λόγω γκρουπ (στο οποίο ήταν ο 66χρονος από την Αμαλιάδα μαζί με τη σύζυγό του, το 9ο και το 10ο κρούσμα αντίστοιχα) 24 άτομα -μέχρι στιγμής-, εκ των οποίων τα 21 διαγνώσθηκαν με τον κορωνοϊό.\nΣύμφωνα με τον λοιμοξιωλόγο και οι 21 που είναι τα νέα κρούσματα κορωνοϊού στη χώρα νοσηλεύονται σε καλή κατάσταση. Οι 9 εξ' αυτών στο νοσοκομείο και οι υπόλοιποι σε κατ' οίκον περιορισμό.\nΤο χρονικό με τα κρούσματα κορωνοϊού από τους Αγίους Τόπους\nΤο γκρουπ των ταξιδιωτών από Πάτρα, Ηλεία και Ζάκυνθο είχε ταξιδέψει στους Αγίους Τόπους, Ισραήλ και Αίγυπτο μέσα στο Φεβρουάριο. Επέστρεψαν στη χώρα στις 27 Φεβρουαρίου.\nΟ 66χρονος άνδρας ο οποίος καταγράφηκε ως το 90 κρούσμα κορωνοϊού στη χώρα εμφάνισε συμπτώματα, δύσπνοια και πυρετό την Κυριακή, όταν και επισκέφθηκε το νοσοκομείο Αμαλιάδας. Σύμφωνα με πληροφορίες διέμεινε εκεί για ένα βράδυ και το απόγευμα της Καθαράς Δευτέρας καθώς τα συμπτώματα δεν υποχώρησαν και εμφάνισε λοίμωξη του αναπνευστικού μεταφέρθηκε στο πανεπιστημιακό νοσοκομείο του Ρίου. Νοσηλεύτηκε σε κανονικό απλό θάλαμο της Α' Παθολογικής κλινικής με έξι ακόμη ασθενείς καθώς δεν έγινε αμέσως η διασύνδεση με τον κορωνοϊό. Την Τρίτη υπεβλήθη σε εξέταση και χθες το αποτέλεσμα βγήκε θετικό.\nΑμέσως σήμανε συναγερμός στο νοσοκομείο του Ρίου, καθώς γιατροί, φοιτητές, νοσηλευτές και ασθενείς είχαν έρθει σε επαφή μαζί τους, ενώ δόθηκε εντολή να εξεταστούν και οι υπόλοιποι συνταξιδιώτες του. 21 εκ των 24 πρώτων που εξετάστηκαν, όπως ανακοινώθηκε σήμερα το μεσημέρι βρέθηκαν θετικοί στον κορωνοϊό.\nΕκτακτα μέτρα στο νοσοκομείο του Ρίου\nΗδη η οφθαλμολογική κλινική του νοσοκομείου του Ρίου μετατράπηκε σε πτέρυγα κορωνοϊού, ενώ αναβλήθηκε και η εφημερία της Παρασκευής.\nΚλειστή παραμένει και η παθολογική κλινική του νοσοκομείου Αμαλιάδας όπου είχε διανυκτερεύσει ο 66χρονος.\nΤώρα, το μεγάλο στοίχημα είναι η ιχνηλάτιση των επαφών όχι μόνο του 66χρονου αλλά όλων των συμμετεχόντων στην εκδρομή στους Αγίους Τόπους καθώς επί μέρες κυκλοφορούσαν και συνέχιζαν τις κοινωνικές επαφές τους αγνοώντας ότι έχουν κορωνοϊό.


Σωκράτης Παπασταθόπουλος: «Ζω ένα μικρό παραμύθι στην Ντόρτμουντ» | Foninews.gr\nΟ ΣΩΚΡΑΤΗΣ Παπασταθόπουλος μίλησε στον «Sport24 Radio 103,3» και αναφέρθηκε στην πορεία με τη φανέλα της Ντόρτμουντ, το\nΣωκράτης Παπασταθόπουλος: «Ζω ένα μικρό παραμύθι στην Ντόρτμουντ»\nΗ ΠΟΡΕΙΑ ΜΕ ΤΗ ΝΤΟΡΤΜΟΥΝΤ, ΤΟ ΕΝΔΙΑΦΕΡΟΝ ΤΗΣ ΡΕΑΛ ΜΑΔΡΙΤΗΣ ΚΑΙ Η ΕΘΝΙΚΗ ΕΛΛΑΔΑΣ\nΟ ΣΩΚΡΑΤΗΣ Παπασταθόπουλος μίλησε στον «Sport24 Radio 103,3» και αναφέρθηκε στην πορεία με τη φανέλα της Ντόρτμουντ, το φημολογούμενο ενδιαφέρον της Ρεάλ Μαδρίτης, αλλά και την Εθνική Ελλάδας. Ο μεσσήνιος αμυντικός της Ντόρτμουντ, Σωκράτης Παπασταθόπουλος παραχώρησε συνέντευξη στον «Sport24 Radio 103,3» αναφέρθηκε στην έως τώρα καριέρα του, στο ενδεχόμενο να πάρει μεταγραφή στη Ρεάλ Μαδρίτης, την Εθνική ομάδα, ενώ υπήρξε και μια τηλεφωνική έκπληξη στον ίδιο, λίγο πριν το φινάλε της εκπομπής.\nΟι δηλώσεις του «δικού» μας Σωκράτη ήσαν ειλικρινείς και γεμάτες χαρά και ευγνωμοσύνη για όσα η ζωή του έχει προσφέρει όχι απλόχερα, αλλά ως ανταμοιβή για τη σκληρή δουλειά και τη μεγάλη προσπάθεια που έχει κάνει ως αθλητής και ως άνθρωπος:\nΟ απολογισμός του για το 2016, με τη Ντορτμουντ: «Φέτος έχουμε δύο πρόσωπα, στη Bundesliga δεν τα έχουμε πάει καλά μέχρι στιγμής, ενώ στο Champions League η απόδοση μας δημιουργεί αισιοδοξία για την συνέχεια. Βέβαια, να ξεκαθαρίσουμε ότι στο Champions League πλέον είναι δύο αγώνες σε κάθε φάση, όπου χρειάζεσαι τύχη και δύο καλές βραδιές».\nΑν σκέφτεται να κάνει το επόμενο βήμα στην καριέρα του: «Κάθε ποδοσφαιριστής σκέφτεται και θέλει το καλύτερο για τον εαυτό του. Μην ξεχνάμε ότι τώρα είμαι σε μια τεράστια ομάδα, με κόσμο που με έχει αντιμετωπίσει με τρόπο που ξάφνιασε. Είμαι ευχαριστημένος με ότι ζω αυτή την στιγμή, όμως στο ποδόσφαιρο αλλάζουν πολλά πράγματα σε έξι μήνες ή ένα χρόνο. Τώρα νιώθω πολύ χαρούμενος.\nΔεν περίμενα ότι θα πάω σε μια τόσο μεγάλη ομάδα και θα κυλήσουν όλα τόσο όμορφα για μένα. Ζω ένα μικρό παραμύθι, αλλά αυτό ήρθε μέσα από σκληρή δουλειά και δύσκολες στιγμές για να καταφέρω να είμαι σε αυτό το επίπεδο».\nΓια τα σενάρια που υπάρχουν σχετικά με την Ρεάλ και αν νιώθει έτοιμος για αυτό το ενδεχόμενο: «Ποδοσφαιρικά νιώθω στην καλύτερη στιγμή της καριέρας μου. Μέσα από την δουλειά κατορθώνεις να βελτιώνεσαι και νομίζω ότι κάθε χρόνια για μένα είναι και καλύτερη. Βέβαια σε αυτό συμβάλλει και η εμπειρία που αποκτώ μέσα από τα παιχνίδια. Αισθάνομαι πολύ καλά στην ομάδα που είμαι αυτή την στιγμή και όπως είπα και πριν στο ποδόσφαιρο αλλάζουν πολλά, έχω ακόμη 2,5 χρόνια συμβόλαιο με την ομάδα και εύχομαι να κατορθώσω να κερδίσω έναν τίτλο».\nΑν έχει συνομιλήσει με τους Μήτρογλου και Σάμαρη μετά την κλήρωση με την Μπενφίκα: «Δεν έχουμε μιλήσει ακόμα, θα γίνει όσο πλησιάζουν οι αγώνες. Είναι ευχάριστο ότι θα βρεθώ αντιμέτωπος στο Champions League με μια ομάδα που έχει Έλληνες παίκτες. Γνωρίζουμε και οι τρεις ότι θα είναι δύσκολοι αγώνες, περιμένω όμως την ώρα και την στιγμή που θα μπω στο γήπεδο για να τους αντιμετωπίσω».\nΠώς νιώθει όταν επιστρέφει στην Καλαμάτα: «Όταν έρχομαι ξεχνιέμαι από τα ποδοσφαιρικά, βλέπω φίλους και την οικογένεια μου. Στην Καλαμάτα έχω μεγαλώσει και έχω βγει από αυτή την πόλη, για αυτό και δεν με αντιμετωπίζουν σαν τον Παπασταθόπουλο, ξέρουν όλοι ότι είμαι ο Σωκράτης, το δικό τους παιδί και νιώθω πιο άνετα».\nΠόσο έχει αλλάξει η Ελλάδα το διάστημα που αγωνίζεται στο εξωτερικό: «Η καθημερινότητα έχει αλλάξει, γνωρίζουμε όλη την κατάσταση που βρισκόμαστε. Παρόλα αυτά βλέπω κόσμο που έχει αξίες. Βέβαια τα πράγματα είναι δύσκολα και ο καθένας προσπαθεί να τα αντιμετωπίσει μέσα από τις αξίες του Έλληνα, δηλαδή η οικογένεια είναι ένας πάρα πολύ σημαντικός παράγοντας αυτή την εποχή».\nΤι θυμάται από όταν ξεκίνησε να αθλείται στην Καλαμάτα (σ.σ. αρχικά έκανε στίβο): «Αισθάνομαι όμορφα γιατί τώρα κάνω προπόνηση στο στάδιο που ξεκίνησα, περνάω από τα μέρη όπου έζησα ωραίες στιγμές. Δεν φανταζόμουν ότι θα κάνω αυτή την καριέρα, έκανα όνειρα όπως όλοι».\nΠότε ένιωσε ότι τα όνειρα μπορούν να γίνουν πραγματικότητα: «Όταν έπαιξα στην ΑΕΚ τα πρώτα χρόνια και μετά όταν έκανα το επόμενο βήμα στην Ιταλία. Ο κάθε σταθμός στην καριέρα μου ήταν κάτι το διαφορετικό, με τις ωραίες και τις δύσκολες στιγμές».\nΓια την δήλωση του Τσίρο Ιμόμπιλε ότι με δυσκολία έκανε φίλους στη Ντόρτμουντ: «Δεν προσαρμόστηκε γρήγορα και εύκολα, αλλά θα πρέπει να δει και τι έκανε λάθος και εκείνος, γιατί είναι εύκολο να λέμε ότι φταίνε οι άλλοι. Εγώ πιστεύω ότι στα αποδυτήρια του δόθηκε «ζεστασιά», αλλά δεν βοήθησαν οι συνθήκες και δεν του βγήκαν τα πράγματα».\nΓια την Εθνική ομάδα: «Όλα τα παιδιά στην Εθνική θέλουμε να βρεθούμε στα γήπεδα της Ρωσίας το 2018, ειδικά μετά από δυο χρόνια αποτυχιών και αμφισβήτησης. Παλεύουμε για αυτό και είναι καθοριστικά τα δύο επόμενα παιχνίδια».\nΓια τις δηλώσεις που έχει κάνει ο Τζέκο: «Θα πρέπει και από τις δυο μεριές να πέσουν οι τόνοι. Πιστεύω ότι η φιλοξενία μας στον πρώτο αγώνα ήταν μέσα στα αθλητικά πλαίσια. Αυτό που θα συναντήσουμε στον δεύτερο αγώνα θα είναι χειρότερο από αυτό που βρήκαν αυτοί. Εδώ βρήκαν μια εκκλησία. Για αυτό είναι οι μεγάλοι παίκτες και οι μεγάλες ομάδες, σε τέτοιους αγώνες πρέπει να βγάλουμε χαρακτήρα και να πάρουμε το καλύτερο δυνατό για μας».\nΠοιο πρωτάθλημα είναι το καλύτερο, το γερμανικό ή το ιταλικό: «Το ιταλικό πρωτάθλημα πριν από 6-7 χρόνια ήταν στα κορυφαία πρωταθλήματα παγκοσμίως. Το γερμανικό τα τελευταία 6-7 χρόνια έχει κάνει τεράστια βήματα και είναι στα δύο πρώτα πρωταθλήματα παγκοσμίως».\nΑν υπάρχει κάποιο άτομο που τον έχει βοηθήσει εξωγηπεδικά, πχ. Γιατρός ή φυσιοθεραπευτής κλπ.: «Από όλες τις ομάδες που πέρασα με έχουν βοηθήσει κυρίως Έλληνες. Τώρα έχω και τον δικό μου φυσιοθεραπευτή στη Ντόρτμουντ, όπου είναι ένας φίλος μου και σίγουρα με βοηθάει πολύ στην καθημερινότητα μου».\nΠώς βλέπει τον Παπασταθόπουλο αυτό το διάστημα που συνεργάζονται: «Πλέει σε πελάγη ευτυχίας, γιατί είχε την κόρη και τώρα ήρθε και ο γιος. Ο Σωκράτης ξέρει πως να προφυλάσσει τον εαυτό του, έχει περάσει από μεγάλες ομάδες και αυτό βοηθάει. Όταν χάνει είναι στεναχωρημένος, δεν θέλει να χάνει με τίποτα, ούτε στο… playstation».


01 | Φεβρουαρίου | 2015 | AΡΧΕΙΟ ΕΝΘΕΜΑΤΩΝ 2010- 8.5.2016 | Σελίδα 2\nΗμερήσια αρχεία: 1 Φεβρουαρίου 2015\nΈνας φρέσκος άνεμος φυσάει σε όλη την Ευρώπη — και φυσάει από τα αριστερά! Όταν, πριν από λίγες μέρες, ξηλώθηκαν τα κάγκελα γύρω από την ελληνική Βουλή και η νέα κυβέρνηση του ΣΥΡΙΖΑ ανακοίνωσε ότι θα ανέκοπτε τα μέτρα λιτότητας και τις ιδιωτικοποιήσεις, όπως και ότι θα έδινε ιθαγένεια στα παιδιά των μεταναστών που ζουν στην Ελλάδα, εξέπεμψε ακριβώς το σήμα που έπρεπε: πως αυτή η λαϊκή κυβέρνηση είναι πολύ αποφασισμένη. Δεν υπάρχει χρόνος για χάσιμο, όταν πρόκειται για την υπεράσπιση της ανθρώπινης αξιοπρέπειας και των δημοκρατικών αξιών. Συνέχεια ανάγνωσης →\n1 Φεβρουαρίου 2015 Γράψτε ένα σχόλιο\nΤο Άουσβιτς είναι μια μετωνυμία για όλα, αλλά ποια όλα;\n70 ΧΡΟΝΙΑ ΑΠΟ ΤΗΝ ΑΠΕΛΕΥΘΕΡΩΣΗ ΤΟΥ ΑΟΥΣΒΙΤΣ\nΣυνέντευξη με την Ανέτ Βιβιορκά\nΈχετε πει ότι η απελευθέρωση του Άουσβιτς ήταν σαν την κατάληψη της Βαστίλης: ένα ήσσονος σημασίας γεγονός τη στιγμή που συντελέστηκε, το οποίο στη συνέχεια έγινε σύμβολο.\nΤο Άουσβιτς πράγματι, με κάνει να σκεφτώ τη Βαστίλη. Γνωρίζουμε βέβαια ότι η Βαστίλη είναι το σύμβολο της αυθαιρεσίας και της καταπίεσης, ότι χιλιάδες άνθρωποι φυλακίστηκαν εκεί, αλλά, όταν έπεσε, την 14η Ιουλίου 1789, δεν υπήρχε πια σχεδόν κανένας κρατούμενος. Κι όμως, η ημερομηνία αυτή έγινε, τον 19ο αιώνα, το σύμβολο της Επανάστασης και, έπειτα, της Δημοκρατίας: η εθνική εορτή της Γαλλίας.\nΑπελευθέρωση του Άουσβιτς, 27.1.1945\nΧρειάστηκε να περάσουν σχεδόν εξήντα χρόνια για να οριστεί η 27η Ιανουαρίου, ημερομηνία της απελευθέρωσης του Άουσβιτς, παγκόσμια ημέρα μνήμης για τα θύματα του Ολοκαυτώματος. Στο παρελθόν, οι εκδηλώσεις μνήμης για τον εκτοπισμό τελούνταν στα τέλη Απριλίου, την ημερομηνία απελευθέρωσης των άλλων στρατοπέδων συγκέντρωσης. Συνέχεια ανάγνωσης →\n1 Φεβρουαρίου 2015 1 σχόλιο\n«Δεν μπορούμε! Δεν μπορούμε!» ( ¡Νο podemos! ¡No podemos!), φώναζε ο Ισπανός πρωθυπουργός Ραχόι από το βήμα της εθνικής διάσκεψης του συντηρητικού Λαϊκού Κόμματος την περασμένη Κυριακή, κλείνοντας έναν λόγο γεμάτο με γκρεμούς, ρίσκα, άλματα στο κενό, χαμένες θυσίες και ρωσικές ρουλέτες. Οι λογογράφοι του προσπάθησαν φυσικά να κάνουν λογοπαίγνιο με το όνομα του βασικού του αντιπάλου, των Podemos (που σημαίνει «μπορούμε») οι οποίοι υποτίθεται ότι αντιπροσωπεύουν την «επιπολαιότητα, την ανικανότητα και τον λαϊκισμό» έναντι της σοβαρότητας, της σταθερότητας και της ασφάλειας που υποτίθεται ότι εγγυάται το Λαϊκό Κόμμα – κι ας αποκαλύπτεται ένα περίπου σκάνδαλο την εβδομάδα, κι ας είναι και στην Ισπανία πενιχρά τα αναπτυξιακά αποτελέσματα της λιτότητας, παρά το τεράστιο κοινωνικό κόστος. Συνέχεια ανάγνωσης →\nΤα κάγκελα έπεσαν!\n«Σκοπός της ζωής μας δεν είναι η χαμέρπεια. Yπάρχουν απειράκις ωραιότερα πράγματα και απ’ αυτήν την αγαλματώδη παρουσία του περασμένου έπους. Σκοπός της ζωής μας είναι η αγάπη. Σκοπός της ζωής μας είναι η ατελεύτητη μάζα μας. Σκοπός της ζωής μας είναι η λυσιτελής παραδοχή της ζωής μας και της κάθε μας ευχής εν παντί τόπω εις πάσαν στιγμήν εις κάθε ένθερμον αναμόχλευσιν των υπαρχόντων. Σκοπός της ζωής μας είναι το σεσημασμένον δέρας της υπάρξεώς μας».\nΑνδρέας Εμπειρίκος από την «Yψικάμινο»\nΗ ελπίδα ήρθε! Αν ψάξω να βρω μια φράση που να συνοψίζει όσα ζούμε θα διάλεγα αυτήν: το προεκλογικό σύνθημα του ΣΥΡΙΖΑ («Η ελπίδα έρχεται»), αλλά σε άλλο χρόνο. Για την ελπίδα, την έξαψη και τον μέλλοντα που έγινε ενεστώτας θέλω λοιπόν να γράψω σήμερα. Όχι μόνο επειδή η χαρά και η έξαψη μας κατακλύζουν, ούτε για να κάνουμε ένα διάλειμμα από την πολιτικολογία. Αλλά επειδή μιλώντας για τη χαρά, το τέλος του φόβου, την πίστη ότι τα πράγματα αλλάζουν, βρισκόμαστε στην καρδιά της πολιτικής. Και επειδή αυτή η δεξαμενή συναισθημάτων αποτελεί κινητήρια δύναμη και μεγάλο όπλο της νέας κυβέρνησης.\nV. Van Gogh, Δύο κομμένα ηλιοτρόπια, 1887\nΈγινε λοιπόν κάποιο θαύμα το βράδυ της Κυριακής; Βρήκαμε το μαγικό ραβδί που μ’ ένα άγγιγμα μεταμορφώνει τα πάντα; Ναι, μάλιστα, αυτό ακριβώς. Σοβαρολογώ — όσο και αν πάντα κορόιδευα τους μάγους και τα ραβδιά τους. Γιατί το μέλλον εισβάλλει ορμητικά στο παρόν, και η προσδοκία, η οποία δεν έχει ακόμα πραγματωθεί, γίνεται παράγοντας υλικός που αλλάζει τους ανθρώπους και ωθεί στην πράξη. Συνέχεια ανάγνωσης →\nΧαρούμενη είμαι. Πολύ. Αλλά αυτό που επικρατεί είναι η συγκίνηση. Πόσες και πόσοι δεν ομολογήσαμε σε φίλες και συντρόφους ότι δακρύσαμε με το αποτέλεσμα. Με την ορκωμοσία. Με το πρώτο ΦΕΚ με την υπογραφή του πρωθυπουργού Αλέξη Τσίπρα — ένα όνομα και μια ιδιότητα που δεν τα φανταζόμασταν ποτέ αντάμα. Με την επόμενη ορκωμοσία, της κυβέρνησης. Τα οικεία πρόσωπα μέσα στου Μαξίμου, μ’ ένα χαμόγελο ως τα’ αφτιά, με χαρά. Τη χαρά που πρωτοείδαμε στο ύφος του Τσίπρα όταν ορκιζόταν στην άδεια από παπάδες αίθουσα του Μαξίμου. Χαρά για την ανάληψη καθηκόντων, όχι για την κατάληψη της εξουσίας.\nΚατακλύζομαι καθημερινά από ένα σωρό πρωτόγνωρες εμπειρίες, μέσα στην ίδια καθημερινότητα, στο ίδιο σπίτι, στην ίδια πόλη, στην ίδια δουλειά, στις ίδιες διαδρομές, με τους ίδιους ανθρώπους, όπως και πριν. Κι όμως είναι όλα αλλιώς. Ένας μικρός εκνευρισμός δεν είναι πια η σταγόνα που θα ξεχειλίσει το ποτήρι. Ακούμε ειδήσεις και χαμογελάμε — ποιος θα το ’λεγε! Η βαριά κουβέρτα της συλλογικής κατάθλιψης διαλύεται σιγά σιγά, η ατμόσφαιρα στην πόλη αλλάζει, κι αυτό το βεβαιώνουν όλοι. Είναι αυτή η ελάχιστη απόσταση: από κει που κάθε μικρή ταλαιπωρία, κάθε μικρή γκρίνια, κάθε σφιγμένο πρόσωπο ήταν άλλη μια μαύρη πινελιά σ’ έναν κακοζωγραφισμένο καμβά, τώρα μια ανακοίνωση της νέας κυβέρνησης, ένα χαρούμενο πρόσωπο στο δρόμο, μια φευγαλέα κουβέντα που πιάνει τ’ αφτί σου στο λεωφορείο είναι λίγο ακόμη φως στην καινούργια αρχή. Συνέχεια ανάγνωσης →\nΖητήματα τιμής και συνείδησης\nΠράξη Πρώτη-Τιμή Πρώτη. 25.1.2015. Εθνικές εκλογές. Ένα κόμμα, για πρώτη φορά ένα κόμμα της Αριστεράς, αναδεικνύεται πρώτο. Το πολιτειακό πρωτόκολλο, εκείνη την πρώτη στιγμή, επιτάσσει την ενημέρωση του Προέδρου της Δημοκρατίας από τον επικεφαλής του πλειοψηφούντος κόμματος για το αποτέλεσμα, τη δυνατότητα σχηματισμού κυβέρνησης και την ύπαρξη κοινοβουλευτικής πλειοψηφίας που θα παράσχει την «δεδηλωμένη». Βάσει αυτών, ο Πρόεδρος εμπιστεύεται στον αρχηγό αυτού του κόμματος τα καθήκοντα του πρωθυπουργού και του αναθέτει την εντολή σχηματισμού κυβέρνησης. Τι μένει; Ένα τελετουργικό, μια δημόσια υπόσχεση: η έν-ορκη (σε τι;) διαβεβαίωση συμμόρφωσης του πρωθυπουργού με το καταστατικό «ευαγγέλιο» του κράτους, το Σύνταγμα και τους Νόμους, για την υπεράσπιση του δημόσιου συμφέροντος, του «γενικού συμφέροντος του ελληνικού λαού». Όπερ και εγένετο.\nΤελετές σαν κι αυτήν έχουν πραγματοποιηθεί αναρίθμητες. Κι όμως, τα αισθήματα που προκάλεσε η συγκεκριμένη ήταν πρωτόγνωρα. Σε ένα κράτος θεωρητικά μόνο ανεξίθρησκο, που μέχρι πρόσφατα η θρησκευτική βάπτιση ήταν πρακτικά υποχρεωτική, μια τέτοιας σημασίας έν-ορκη υπόσχεση για πρώτη φορά δεν ισοδυναμούσε ταυτόχρονα (και περιττά) με δήλωση θρησκεύματος. Έγινε αυτό που πραγματικά είναι: η δημόσια διαβεβαίωση που δίνει ο νέος πρωθυπουργός, ενώπιος ενωπίω με τον Πρόεδρο της Δημοκρατίας, τον ελληνικό λαό και την προσωπική του τιμή και συνείδηση. Γιατί η ανάληψη τέτοιων καθηκόντων, η τήρηση των νόμων και του Συντάγματος και η διασφάλιση του γενικού συμφέροντος, τέτοιο ζήτημα είναι: τιμής και συνείδησης. Συνέχεια ανάγνωσης →\nτου Δημοσθένη Παπαδάτου Αναγνωστόπουλου\nΤετάρτη πρωί. Τηλέφωνο από απόκρυψη, σπαστά ελληνικά, άρα μετανάστης, πιθανότατα κρατούμενος. «Γεια σας, ο Γιασίρ είμαι. Με θυμάστε;». Η αλήθεια ήταν πως όχι — αλλά δεν πρόλαβα να το πω. «Ο Γιασίρ… Που είχατε έρθει στην Αμυγδαλέζα…». Ήταν το δεύτερο τηλεφώνημα από εκεί μετά το απόγευμα της Κυριακής. Ο πρώτος με είχε πάρει να μου πει πως προσευχόταν για μας και ότι τώρα χαιρόταν πολύ που η προσευχή έπιασε τόπο. Αλλά γιατί αυτά τα δυο τηλέφωνα; Ελλείψει μέσου πίεσης, σκέφτηκα, ήταν ο τρόπος να ειπωθεί ένα «μην μας ξεχνάτε».\nJames Ensor «Christ’s Entry Into Brussels in 1889»\n«Θα ξαναρθούμε. Κι έχουμε πει ότι θα την κλείσουμε την Αμυγδαλέζα. Δεν σας έχουμε ξεχάσει». Στην τελευταία επίσκεψη του Τμήματος Δικαιωμάτων του ΣΥΡΙΖΑ, το περασμένο καλοκαίρι, είχαμε σκεφτεί δύο φορές πριν αφήσουμε τηλέφωνα για ώρα ανάγκης: δεν υπάρχει χειρότερο πράγμα απ’ το να δημιουργείς προσδοκία σ’ έναν κρατούμενο και ν’ αποδεικνύεσαι τελικά κατώτερός της. Αφήσαμε τελικά τηλέφωνα — μόνο που αυτή τη φορά η ανάγκη του Γιασίρ δεν ήταν έκτακτη με τη συνηθισμένη σημασία: «Δεν σας πήρα γι’ αυτό. Ήθελα απλά να σας πω συγχαρητήρια».\n1 Φεβρουαρίου 2015 3 Σχόλια


Ζύγιση Wilder vs Ortiz: Ortiz 109,4, Wilder 97,4 κιλά\nΟ τιτλούχος της WBC στα βαρέων βαρών Deontay Wilder και ο διεκδικητής Luis Ortiz ζυγίστηκαν πριν μια ώρα περίπου στο Μπρούκλιν. Μπορείτε να δείτε όλη τη ζύγιση παραπάνω. Ο Ortiz ανέβηκε πρώτος και ζυγίστηκε στα 109,4 ενώ ο Wilder σημαντικά ελαφρύτερος στα 97,4 κιλά.\nΣε αυτόν τον αγώνα ο Deontay Wilder (39-0, 38 KO) αναμένεται να αντιμετωπίσει την πρώτη δύσκολη πρόκληση στην καριέρα του, μετά από σχεδόν σαράντα αγώνες. Ο Ortiz (28-0, 24 KO) είναι τριάντα οκτώ ετών και η τελευταία πραγματικά εντυπωσιακή απόδοση του ενάντια σε αξιόπιστο αντίπαλο ήταν ο Bryant Jennings πριν δύο χρόνια. Τούτου λεχθέντος, ο Ortiz εξακολουθεί να είναι πιο επικίνδυνος από όποιον έχει αντιμετωπίσει μέχρι τώρα ο Wilder.\nΜε μια νίκη αύριο, ο Wilder θα συνεχίσει να κυνηγάει έναν μεγάλο αγώνα ενοποίησης στα βαρέων βαρών με τον Anthony Joshua. Ο Ortiz, βέβαια, θα προσπαθήσει να αναστατώσει αυτά τα σχέδια με το να ποντάρει στον εαυτό του.\nΘα δούμε πώς θα εξελιχθούν τα πράγματα αύριο το βράδυ (Κυριακή ξημερώματα ώρα Ελλάδος).


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: ΠΑΡΕΜΒΑΣΗ ΤΟΥ "ΔΙΚΤΥΟΥ ΠΟΛΙΤΩΝ" ΓΙΑ ΤΗ ΔΑΣΟΠΡΟΣΤΑΣΙΑ ΠΑΠΑΓΟΥ-ΧΟΛΑΡΓΟΥ!\nΠΑΡΕΜΒΑΣΗ ΤΟΥ "ΔΙΚΤΥΟΥ ΠΟΛΙΤΩΝ" ΓΙΑ ΤΗ ΔΑΣΟΠΡΟΣΤΑΣΙΑ ΠΑΠΑΓΟΥ-ΧΟΛΑΡΓΟΥ!\nΔεν έχει νόημα αυτή τη στιγμή να επαναφέρονται στο προσκήνιο πρακτικές του παρελθόντος, που έχουν εδώ και πολύ καιρό εγκαταλειφθεί, προκειμένου να ασκηθεί ετεροχρονισμένη αντιπολίτευση στην απερχόμενη Δημοτική Αρχή.\nΌσοι έχουν προτάσεις ή παρατηρήσεις, με τη λήξη της αντιπυρικής περιόδου και στο πλαίσιο της αξιολόγησης της δράσης της ΔΑΠΑΧΟ, μπορούν να τις καταθέσουν προς συζήτηση.\nΑυτές τις ώρες που είναι ώρες μεγάλης προσπάθειας, όλες οι πολιτικές πλευρές του Δήμου μας οφείλουν να σταθούν υπεύθυνα στο πλευρό των εθελοντών, ενισχύοντας το ηθικό των ανθρώπων αυτών, αποφεύγοντας εντάσεις και δημοσιεύματα που υπό τις περιστάσεις διευκολύνουν την καταρράκωση του ηθικού των εθελοντών, προσφέροντας μεγάλες υπηρεσίες στους εμπρηστές.\n- Η προστασία του Υμηττού και κάθε βουνού και δάσους είναι έργο της Πυροσβεστικής Υπηρεσίας και όχι κάποιας Μ.Κ.Ο.\n- Ένα βασικό πρόβλημα, για την αντιμετώπιση των πυρκαγιών στη χώρα μας, είναι η υποστελέχωση της Πυροσβεστικής Υπηρεσίας και ο γηρασμένος εξοπλισμός της. Είναι απόλυτα αναγκαίο και οι Δημοτικές παρατάξεις του Δήμου μας να εστιάσουν στο πρόβλημα και να πιέσουν για την επίλυσή του.


ΠΑΡΑΤΗΡΗΤΗΣ: Σχετικά με την αξίωση των Δήμων Αγίων Αναργύρων- Καματερού και Ιλίου και του ΑΣΔΑ να τους παραχωρηθεί το πάρκο Αντ. Τρίτσης\nΣχετικά με την αξίωση των Δήμων Αγίων Αναργύρων- Καματερού και Ιλίου και του ΑΣΔΑ να τους παραχωρηθεί το πάρκο Αντ. Τρίτσης\nΤου Γιάννη Νικολόπουλου *\nΩς επιτροπή κατοίκων για τη σωτηρία του Πάρκο Περιβαλλοντικής Ευαισθητοποίησης Αντ. Τρίτση ασχολούμαστε με το πάρκο από τις αρχές του 2007. Μέσα από τις δράσεις προσπαθήσαμε να διαπιστώσουμε την κατάσταση του πάρκου και να κινητοποιήσουμε τους κατοίκους και τους επισκέπτες που απολάμβαναν και χαίρονταν το πάρκο ενάντια στην υποβάθμισή του. Σ' αυτό το πλαίσιο, καταγράφουμε και παρακολουθούμε τις δηλώσεις και τις ενέργειες και της Τοπικής Αυτοδιοίκησης.\nΑρχικά, θα πρέπει να αναφέρουμε τι εννοούμε ως πάρκο Τρίτση, δηλαδή τι απόμεινε από αυτό που αρχικά σχεδιάστηκε. Το πάρκο Τρίτση σχεδιάστηκε στις αρχές του 1990 και ξεκίνησε να κατασκευάζεται το 1993. Επρόκειτο για έργο με Ευρωπαϊκή συγχρηματοδότηση του οποίου ο σχεδιασμός δεν ολοκληρώθηκε ποτέ.\nΗ σχεδιαζόμενη έκταση δεν αποδόθηκε ποτέ ολόκληρη στο πάρκο. “Χάθηκε” στην πορεία. Έως και σήμερα δεν υπάρχει επίσημο τοπογραφικό που να ξεκαθαρίζει τα όρια του πάρκου. Αυτό είναι εις γνώση της Τοπικής Αυτοδιοίκησης και του Οργανισμού Διοίκησης και Διαχείρισης του πάρκου (ο αρμόδιος φορέας της διαχείρισής του).\nΤο έργο αν και τυπικά ολοκληρώθηκε, στην πράξη υπήρξαν πολλές ελλείψεις. Συστήματα είτε δε λειτούργησαν είτε απαξιώθηκαν στην πορεία. Το σύστημα ανακυκλοφορίας νερού των λιμνών αποτελεί ένα τρανταχτό παράδειγμα. Δε λειτούργησε ποτέ, απαξιώθηκε και τελικά έγινε μη λειτουργικό. Αυτό έγινε και με τη διοίκηση του ΑΣΔΑ και με επί διοίκησης του Οργανισμού. Το αποτέλεσμα ήταν να χρησιμοποιείται νερό από το δίκτυο της ΕΥΔΑΠ για να γεμίζουν οι λίμνες. Η εν λόγω πρακτική δημιούργησε δυσανάλογα χρέη στο πάρκο. Το 2010 έγινε λειτουργικό με χορηγία του Ιδρύματος Λάτση και αφού κατασκευάστηκε εξ΄αρχής το μεγαλύτερο μέρος του.\nΤο εν λόγω πάρκο ήταν θεματικό. Αφορούσε στην περιβαλλοντική ευαισθητοποίηση των πολιτών. Στον Οργανισμό που διοικούσε το πάρκο συμμετείχαν και οι τρεις όμοροι δήμοι, ο ΑΣΔΑ και η Νομαρχία Αθηνών. Δεν έγιναν ποτέ με οργανωμένο τρόπο δράσεις για την περιβαλλοντική ευαισθητοποίηση. Δεν υπήρξε ποτέ συνολική πολιτική για τη διαχείριση του πάρκου.\nΤο πάρκο αντίθετα χρησιμοποιήθηκε πολλάκις για τη διοργάνωση εκδηλώσεων των δήμων, αλλά με ληστρικό τρόπο. Δεν πληρωνόντουσαν ούτε το ηλεκτρικό ρεύμα ούτε το νερό. Δεν υπήρξε ποτέ πολιτική για το τι εκδηλώσεις πρέπει να διοργανώνονται. Ενδεικτικά αναφέρουμε ότι στο πάρκο Τρίτση έχουν λάβει εκδηλώσεις μεγέθους Rockwave festival.\nΟι δήμοι Αγίων Αναργύρων- Καματερού και Ιλίου και ο ΑΣΔΑ ζητάνε σήμερα την "άμεση παραχώρηση κάθε αρμοδιότητας για τη διαχείριση του Πάρκου "Αντώνης Τρίτσης" στον ΑΣΔΑ και τους όμορους με το Πάρκο Δήμους, με τους αντίστοιχους πόρους για τη συντήρηση και τη λειτουργία του" (βλ. δελτίο τύπου του ΑΣΔΑ στις 05/06/2012) λόγω της “μεγάλης οικολογικής καταστροφής που επίκειται στο Πάρκο” (δελτίο τύπου του Δήμου Ιλίου στις 03/08/2012).\nΗ Τοπική Αυτοδιοίκηση (ΤΑ) συμμετείχε ενεργά στη διοίκηση και διαχείριση του πάρκου:\nΟ ΑΣΔΑ διαχειρίστηκε το πάρκο το 2001 όταν “παρελήφθη” το πάρκο από την κατασκευαστική εταιρεία έως ότου δημιουργηθεί ο Οργανισμός Διοίκησης και Διαχείρισης του Πάρκου το 2002.\nΌταν δημιουργήθηκε ο Οργανισμός συμμετείχαν στο δσ του με 5 μέλη (Δήμος Αγίων Αναργύρων, Δήμος Ιλίου, Δήμος Καματερού, Νομαρχία και ΑΣΔΑ). Μάλιστα για πολύ μεγάλο χρονικό διάστημα πρόεδρος του Οργανισμού υπήρξε ο τότε δήμαρχος των Αγίων Αναργύρων κος Τρίγκας. Επόπτης των εργασιών του πάρκου για χρόνια υπήρξε υπάλληλος του ΑΣΔΑ. Ακόμα και σε εκείνες τις περιόδους υπήρχαν παρόμοια προβλήματα με τα σημερινά. Άλλωστε η συμμετοχή της ΤΑ στην διοίκηση του Οργανισμού δεν αποσόβησε τις ατασθαλίες οικονομικές και μη (πχ επί προεδρίας κου Τρίγκα έγιναν οι μισθώσεις των 4 ακινήτων του πάρκου σε έναν μισθωτή με ότι επακολούθησε στην πορεία του χρόνου)\nΚανείς δεν απαγορεύει στις υπηρεσίες της ΤΑ να συνδράμουν στις εργασίες συντήρησης του πάρκου. Άλλωστε ήταν μία πάγια πρακτική για χρόνια καθώς ο Οργανισμός αντί των 4 εργατών, των 4 κηπουρών, των 2 οδηγών (μόνιμο προσωπικό) και των 20 εργατών και 10 κηπουρών (εποχικό προσωπικό) (σύνθεση προσωπικού όπως περιγράφεται στην ΥΑ 9069/2004 ΦΕΚ 445 Β/ 05.03.2004) είχε μόνο 3 εργάτες. Ο Οργανισμός ζητούσε πάντοτε τη συνδρομή της ΤΑ\nΣτο παρελθόν (Μάιος 2008) έχει εκπονηθεί από τον ΑΣΔΑ η μελέτη “ΠΑΡΚΟ ΠΕΡΙΒΑΛΛΟΝΤΙΚΗΣ ΕΥΑΙΣΘΗΤΟΠΟΙΗΣΗΣ “Α. ΤΡΙΤΣΗΣ”, ΓΙΑ ΜΙΑ ΟΛΟΚΛΗΡΩΜΕΝΗ ΣΤΡΑΤΗΓΙΚΗ ΒΙΩΣΙΜΟΤΗΤΑΣ”. Στη μελέτη αυτή διατυπώνεται: Εμείς προτάσσουμε την προστασία του περιβάλλοντος από την εξυπηρέτηση μεγάλων και ισχυρών συμφερόντων ακριβώς επειδή πιστεύουμε ότι το φυσικό περιβάλλον δεν είναι αγοραία αξία, δεν μπορεί να υποτάσσεται στους νόμους του κέρδους και της αγοράς. Σύμφωνα με τη δική μας αντίληψη η προστασία του περιβάλλοντος μπορεί και οφείλει να συμβαδίζει με κάθε αναπτυξιακή προσπάθεια, με κάθε επενδυτική δραστηριότητα. (σελ. 17). Στις προηγούμενες παραγράφους έχουν αναπτυχθεί οι τρόποι των επενδυτικών δραστηριοτήτων: εστιατόρια, ταχυφαγεία, αναψυκτήρια, διοργάνωση σχολικών εορτών και γάμων, λαϊκή αγορά, ανθαγορά, φεστιβάλ οικολογικών προϊόντων κα. Τα έσοδα του πάρκου μπορούν να προέλθουν από τις παραπάνω δραστηριότητες όπως αναφέρεται στη σελ. 16.\nΠιστεύουμε ότι πρέπει οι Δήμοι Αγίων Αναργύρων- Καματερού και Ιλίου να παρουσιάσουν μία ολοκληρωμένη πρόταση για τη διαχείριση του πάρκου που θα συνοδεύεται από οικονομικά στοιχεία, ένα χρονοδιάγραμμα και ένα πλαίσιο ελέγχου, ώστε ανά πάσα στιγμή να γνωρίζουν οι δημότες που και πως κατευθύνονται τα χρήματά τους. Αυτό το πρόγραμμα να τεθεί σε δημόσια διαβούλευση ώστε και οι πολίτες να έχουν λόγο. Διαφορετικά αν ενδιαφέρονται για τη σωτηρία του πάρκου στα πλαίσια της συντήρησής του, οι υπηρεσίες της ΤΑ μπορούν να εισέλθουν ανά πάσα στιγμή στο πάρκο. Δεν τους εμποδίζει κανείς.\nΤο πάρκο πράγματι έχει πρόβλημα με τη συντήρησή του (χωρίς να παραβλέπουμε τα άλλα που έχουν δημιουργηθεί). Πιστεύουμε ότι δε θα λυθεί με την επιβολή ανταποδοτικών τελών στους επισκέπτες του. Το πάρκο το αντιλαμβανόμαστε ως μία έκταση δημόσιας γης. Δεν είναι ούτε η πλατεία, ούτε το πάρκο, ούτε το αλσύλιο της γειτονιάς μας. Είναι ένας χώρος, ο μεγαλύτερος απ΄ όλους τους κοινόχρηστους χώρους που έχουμε κατά νου σ΄ αυτή την πυκνοκατοικημένη πόλη μας και συνδιάζει λόφους, κοιλότητες, βλάστηση υψηλή και χαμηλή και το νερό. Η λογική της άκρατης εμπορευματοποίησης δε θα λύσει προβλήματα, αλλά θα δημιουργήσει επιπρόσθετα. Το πάρκο με ταχυφαγεία, αναψυκτήρια, εστιατόρια κα δεν είναι πάρκο, αλλά πολυχώρος διασκέδασης. Στο πάρκο απολαμβάνουμε τον περίπατο, τη φύση, την άθληση, την αυτοσχέδια μουσική, την παρέα κα μακριά από τους ενοχλητικούς θορύβους της πόλης, αλλά και των διασκεδαστηρίων. Αυτό είναι για εμάς το πάρκο.\nΕπιπλέον, το κόστος συντήρησης του πάρκου, όπως και κάθε τέτοιου πάρκου είναι πολύ υψηλό για να καλυφθεί από τους επισκέπτες του. Ο καθηγητής του ΕΜΠ, κος Νίκος Μπελαβίλας στο άρθρο του: “ΜΥΘΟΙ ΚΑΙ ΠΡΑΓΜΑΤΙΚΟΤΗΤΕΣ ΓΙΑ ΤΟ ΜΗΤΡΟΠΟΛΙΤΙΚΟ ΠΑΡΚΟ ΕΛΛΗΝΙΚΟΥ, ΕΞΙ ΑΠΑΝΤΗΣΕΙΣ ΣΕ ΕΠΙΚΑΙΡΕΣ ΕΡΩΤΗΣΕΙΣ” αναφέρει:\nΕρώτηση πέμπτη: Τα πάρκα «βγάζουν τα λεφτά τους»; Πουθενά στον κόσμο τα πάρκα και το πράσινο δεν καλύπτουν το κόστος συντήρησης και λειτουργίας τους. Η αυτοδιοίκηση και το κράτος καλύπτουν σε ποσοστό που υπερβαίνει συνήθως το 90% του συνολικού κόστους, τα λειτουργικά έξοδα και τη συντήρηση των πάρκων, των μεγάλων πλατειών, των δημοσίων κήπων και γενικά όλων των ελεύθερων δημόσιων χώρων, πράσινων ή μη. Έσοδα από επισκέπτες ή δραστηριότητες αποτελούν ελάχιστο τμήμα αυτών των προϋπολογισμών. Η ανταπόδοση έρχεται από το συνολικό όφελος για την πόλη και την αναβάθμιση του περιβάλλοντος. Αξίζει να τονιστεί ότι ακόμη και σε χώρες όπου ιδιωτικοποιήθηκαν όλες οι βασικές υποδομές των πόλεων, η συντήρηση και λειτουργία των πάρκων, παρέμειναν στις αρμοδιότητες του δημόσιου τομέα.\nΠιστεύουμε ότι το πάρκο μπορεί να επιζήσει και με ελάχιστη συντήρηση (πότισμα, καλλωπισμός, επιμέλεια των ξύλινων κατασκευών κ.α.). Αρκεί αυτή να γίνεται σε μόνιμη βάση από τις υπηρεσίες του Οργανισμού, της ΤΑ ή και με συλλογικές προσπάθειες ομάδων πολιτών που θα αντιλαμβάνονται το πάρκο ως κοινόχρηστο χώρο υψηλής σημασίας, ως μία δημόσια γη. Σε εύλογο χρόνο πρέπει να τεθεί και το θέμα της περιβαλλοντικής ευαισθητοποίησης, το οποίο απαιτεί μεγαλύτερο συντονισμό και κόστος.\n* Ο Γιάννης Νικολόπουλος είναι μέλος της επιτροπής κατοίκων για τη σωτηρία του πάρκου Τρίτση\nΗ Τοπική Αυτοδιοίκηση επεμβαίνει δυναμικά στο Πάρκο "Αντώνης Τρίτσης\nΑνακοίνωση των Δήμων Αγίων Αναργύρων - Καματερού, Ιλίου και του ΑΣΔΑ\nΑνώνυμος 25 Αυγούστου 2012 - 2:04 μ.μ.\nΚαλά θα κάνει ο κ. Γιάννης Νικολόπουλος και οι συν αυτώ αυτόκλητοι σωτήρες του "Αντώνη Τρίτση" (αλήθεια που χάθηκε η κ. Μάνατζερ με τα αριθμημένα δελτία τύπου της και της γραμμικές ροές αναρτήσεων;) να μη μινιμαλίζουν τις ανάγκες του Πάρκου, στη λογική "ας σώσουμε ότι μπορούμε", αλλά να παρατήσουν τους παραγοντισμούς και να συνφράμουν αυτούς που γνωρίζουν σε βάθος το θέμα. Κάποιες φορές, μπορούμε να είμαστε απλοί στρατιώτες.\nΓια την ταμπακέρα τώρα : οι προθέσεις Σαράντη-Ζενέτου και ΑΣΔΑ ούτε αγαθές είναι, ούτε τίμιες. Το τελευταίο που τους ενδιαφέρει είναι η σωτηρία-επιβίωση του "Αντώνης Τρίτσης". Φιλέτο μυρίστηκαν και σπεύδουν. Αν ο Ζενέτος κόπτεται για το Πάρκο, ας αποδώσει πίσω τις τεράστιες εκτάσεις που έχει καταπατήσει (και περιφράξει και ασφαλτοστρώσει) και μετά βλέπουμε. Για τον Σαράντη, τι να πει κανείς; Τα τελευταία χρόνια θαυμάσαμε (και θαυμάζουμε) την "οικολογική" του πολιτική.\nUnknown 27 Αυγούστου 2012 - 12:38 μ.μ.\nUnknown 27 Αυγούστου 2012 - 12:47 μ.μ.\nΟ/Η που αναρωτιέται που χάθηκε η κ. Μάνατζερ καλύτερα να πιάσει κάνα πόστο στο contra channel ή στο extra για κίτρινους σχολιασμούς. Τα μέλη/φίλοι της επιτροπής για το πάρκο επιδιώκουν να είναι και απλοί στρατιώτες και αιρετοι αξιωματικοί. Δεν βάζουν μια ταμπέλα δήθεν προοδευτικοί και ζούνε (βιοποριστικά και κοινωνικά) με αυτή, την κατακτούνε κάθε μέρα.\nΤο Πάρκο Τρίτση όπως αναφέρει η Επιτροπή Κατοίκων θα υποβαθμιστεί ακόμη περισσότερο γιατί ασχολούνται μαζί του κάτι απλοί στρατιώτες που ίσως έχουν περάσει στο απέναντι στρατόπεδο.\nΑνώνυμος 27 Αυγούστου 2012 - 9:21 π.μ.\nπολυ ζηλεια ρε φιλε.......\nγια τις καταπατημενες εκτασεις η ομαδα αυτη εκανε σοβαρες επεμβασεις και για ενημερωση του κοσμου και εις βαθος (καταγγελίες εγγραφες σε πολεοδομιες - δασαρχειο οι οποίες ειναι σε εξελιξη ,κ.τ.λ. οπως φαινεται απο αριθμημενα δελτια τυπου)αλλα...η αριθμηση των δελτιων ειναι αξια σχολιασμού ?ή η ερασιτεχνικη χρηση του internet?....εχεις δικιο για αυτα αλλα οπως φαινεται δεν ειναι "ειδικοι" .so what? ασε εσυ το στυλακι του εκτος και εξω απο όλα και συνεδραμε με την σειρα σου ...αλήθεια ποιοι ειναι οι ειδικοι ---που μονο εσυ ξερεις--- για να τους βοηθησουμε?Μονο οι ειδικοι ειναι λοιπον αρμοδιοι?Ολοι οι αλλοι δεν εχουν δικαιωμα να εκφραζονται ή να διεκδικούν? οι μονοι σχετικοι ειναι η ορνιθολογικη με την οποια επικοινωνουν ως ομαδα απο οσο ξερω.....Α! μηπως εφαγες απορριψη?


Στράτα Ζέβρα Fisher Price DLD80\nΑρχική / Βόλτα / στράτες - περπατούρες / Περπατούρα Ζέβρα Fisher-Price DLD80\nExtra Χαρακτηριστικά Με πολλές δραστηριότητες για να παίζει το παιδί και καθιστό.\nΣτράτα Ζέβρα για τα πρώτα του βήματα… για τις πρώτες του βόλτες! Το βοηθάει να ισορροπεί με ασφάλεια και του χαρίζει απολαυστικές διαδρομές. Με φωτάκια, ήχους και μελωδίες που επιβραβεύουν το μωρό. Με 2 τρόπους χρήσεις: σαν στράτα και για "καθιστό" παιχνίδι.\nΔιαθέσιμα Χρώματα Χαρούμενοι ήχοι, φωτάκια και μελωδίες επιβραβεύουν και ενθαρρύνουν το μωρό καθώς περπατάει.\nΕίδος Περπατούρα Ζέβρα\nΗλικία - Βάρος Παιδιου 6-36 μηνών


Οἱ Ἀδιάβροχοι: Το νικηφόρο παρελθόν\nΕπισήμως δεν ομολογείται. Ανεπισήμως, όμως, ουκ ολίγοι οπαδοί της φωσφοριζέ ροζ Αριστεράς τρέμουν στη θέα ενός... τάφου.\nΟ τάφος που προκαλεί ανατριχίλες, ρίγη και κομμάρες στους λατρευτές ενός ανύπαρκτου θεού είναι αυτός της Αμφίπολης. Οι θρησκευάμενοι του τίποτα είναι κάτι τύποι που συνήθως βαριούνται να δουλέψουν και δουλεύουν τους άλλους, απομυζώντας κρατικά κονδύλια και κούφια χειροκροτήματα. Στην Αμφίπολη ο τάφος είναι αρχαίος και σίγουρα κρύβει μέσα του σημαντικότερα ευρήματα από την τσατσάρα για το μουσάκι του Λένιν ή την φυσαρμόνικα του μακαρίτη Λεωνίδα Κύρκου. Οι της φωσφοριζέ ροζ Αριστεράς (αλλά και της ερυθράς) πάσχουν από ένα λίαν ευεξήγητο σύνδρομο, το οποίο αφορά την αρχαία ελληνική ιστορία. Επειδή όλα τα γεγονότα της ελληνικής αρχαιότητας είχαν την... ατυχία να συμβούν προ Μαρξ -άρα έμειναν ανεπηρέαστα από την συστηματική μπουρδολογία του- οι ελληνόφωνοι της προόδου, των δικαιωμάτων, της οικολογίας και της αμπελοφιλοσοφίας, όποτε γίνεται λόγος για τους αρχαίους...\nΕπιπλέον, οι πρόγονοί μας, (σύμφωνα με τα σημερινά νερομπλούμ δεδομένα) ήταν ακρότατοι εθνικιστές και (σύμφωνα με την κοινή λογική) απόλυτα επιτυχημένοι. Σάρωσαν και σαρώνουν όλα τα «Όσκαρ» του ανθρώπινου πολιτισμού και η λάμψη τους είναι αγέραστη. Άρα, καθίσταται αδύνατον για τους εμμονικούς σοσιαλμαρξοσταλίνες να αποδεχτούν μοντέλο «εθνικιστικό και επιτυχημένο». Θα ήταν σαν να ακυρώνουν το παρελθόν τους, να χλευάζουν το παρόν και να υπονομεύουν το μέλλον τους. Οτιδήποτε εθνικό το εγγράφουν αυτομάτως στις «ζημίες» των αλλοπρόσαλλων πολιτικών ισολογισμών τους.\nΚαι ο φθόνος; Που τον βάζεις τον φθόνο; Είναι δυνατόν να έχουν υπάρξει πρόσωπα και καταστάσεις που να είναι άξια παγκόσμιου θαυμασμού ενώ ολάκερη Αριστερά, παγκοσμίως, θεωρείται από φολκλόρ έως ρεντίκολο; Ο Φίλιππος, ο Αλέξανδρος, ο Μιλτιάδης, ο Θεμιστοκλής, ο Λεωνίδας, ο Όμηρος, ο Θουκυδίδης, ο Αισχύλος και αναρίθμητοι άλλοι δεν ανήκαν στην παραδοσιακή ή... ανανεωτική Αριστερά. Ούτε διατέλεσαν πρόεδροι του ΕΚΕΒΙ, «συντονιστές» κάποιας ΜΚΟ ή αρχισυντάκτες στον Ριζοσπάστη. Δεν είχαν την χαρά και την τιμή να εργαστούν υπό τις διαταγές του Στάλιν, του Μπρέζνιεφ, του Χότζα, του Κουτσούμπα. Παρά ταύτα και μοναδικό πολιτισμό δημιούργησαν και το παράδειγμά τους επηρεάζει θετικά την ανθρωπότητα μέχρι σήμερα.\nΑπό την άλλη, οι γραφίδες και οι οβίδες του εφαρμοσμένου κομμουνισμού τι κατάφεραν; Δημιούργησαν ένα κολαστήριο όπου στοιβάζονταν περίπου 500 εκατομμύρια έγκλειστοι, που ήθελαν να αποδράσουν. Ολόκληρο το ανατολικό μπλοκ (η «Εδέμ» της ημεδαπής Αριστεράς) ήταν ένα κρατητήριο και εργαστήριο ταυτόχρονα. Εκεί, οι παρανοϊκοί επιστήμονες, οι Φρανκενστάιν του «μετασχηματισμού της κοινωνίας» και του «ιστορικού υλισμού» προσπαθούσαν να δημιουργήσουν τον «σοβιετικό άνθρωπο».\nΟπότε, τι είδους κουβέντα μπορείς να ανοίξεις με τέτοιους για τις βασιλικές δυναστείες των Μακεδόνων; Η μόνη σχέση που έχουν με τη Μακεδονία είναι η 5η Ολομέλεια του ΚΚΕ που αναγνώριζε «μακεδονική μειονότητα» και το δικαίωμά της στην αυτοδιάθεση.\nΑναρτήθηκε από Παναγιώτης Λιάκος στις 8/14/2014 11:40:00 π.μ.\nΕτικέτες 5η Ολομέλεια, Αμφίπολη, Αριστερά, ΚΚΕ, Μέγας Αλέξανδρος, Στάλιν\nΡΙΣΞΕ ΜΙΑ ΜΑΤΙΑ:\nΑιχμές για εθνικιστική παράκρουση και βολές κατά της Κ. Περιστέρη\n9/07/2014 1:05 μ.μ.\nΟι ημέρες που παρέρχονται\nΠροωθήσατε λαχανικά εδώ!\nΠερασμένες μου απάτες


Η Έλενα Ακρίτα και μια επίδειξη τάπερ! | Το site της παρέας μας\nΑρχική Culture Η Έλενα Ακρίτα και μια επίδειξη τάπερ!\nΣήμερα θα ξεκινήσω διαφορετικά αυτό το χρονογράφημα. Θα κάνω ένα ταξίδι στον χρόνο. Σε μια μικρή και χαμηλή κουζίνα. Από ανοιχτή καφέ μελαμίνη και με ολοστρόγγυλα λευκά χερούλια. Στα συρτάρια αυτής της κουζίνας υπήρχαν μικρά και στρογγυλά ταπεράκια σε τέσσερις ή πέντε διαφορετικές παστέλ αποχρώσεις, που ήταν για τα λίγα. Στο πάνω μέρος των ντουλαπιών, υπήρχαν τα μεγάλα. Για τα γλυκά, για τα όσπρια, για τις χαρές και τις λύπες. Στον μπουφέ, ήταν τα επίσημα. Τα μεγάλα με τα χωρίσματα για τους ξηρούς καρπούς και τα σοκολατάκια μαργαρίτες… αυτά, ντε, που τα βγάζαμε και τα γεμίζαμε καλούδια όταν ερχόταν κόσμος. Μια περιουσία κόστιζαν όλα αυτά, μα ήταν το νοικοκυριό της και τα πρόσεχε ως κόρη οφθαλμού, ίσως και λίγο καλύτερα, αν σκεφτεί κανείς ότι τα μάτια της από την πολύ αδιαφορία την είχαν προδώσει για είκοσι μέρες.\nΤώρα θα μου πείτε τι σχέση έχουν τα τάπερ της γιαγιάς μου με την Ακρίτα και «Τα τάπερ της Αλίκης» της. Καμία, αλλά οι άνθρωποι πιανόμαστε από μικρές λεπτομέρειες για αποδιώξουμε τον πόνο που μας προκαλεί η άμεση πρόκληση να αντιμετωπίσουμε την καθημερινότητα, πράγμα που με καθόλου ευγενικό τρόπο, έκανε η Ακρίτα στο Βιβλίο της. Για την ακρίβεια, δεν μας προκάλεσε να δούμε και να ονοματίσουμε τα προβλήματά μας, μα μας τράβηξε βίαια σε ένα καθρέφτη, μας φασκέλωσε και μας ξύπνησε με τον πιο βίαιο και συγχρόνως γλυκό τρόπο.\nΗ Κοραλλία είναι μια γυναίκα που παράτησε το χωριό της και με ένα μωρό στην αγκαλιά κατέβηκε στην Αθήνα να δουλέψει και να ζήσει, μακριά από έναν άντρα άχρηστο που την παράτησε και έκανε την ζωή του Κύριος οίδε πού. Ως καθαρίστρια ξεκίνησε η ζωή της και με το σφουγγαρόπανο στα πλατό της Φίνος κατάφερε να ζήσει. Η κόρη της, η Ελένη έμεινε έγκυος από έναν άλλον άχρηστο και για να μεγαλώσει την δική της κόρη δούλευε στο Μινιόν και οργάνωνε επιδείξεις τάπερ. Τα τάπερ αυτά τα δώριζε και στην κόρη της, την Αλίκη, η οποία με εκείνα έπαιζε κι εκεί φυλάκιζε κάθε της πρόβλημα, κάθε στεναχώρια, κάθε ανεπάρκεια από την δικό της κατεστραμμένο γάμο.\nΗ Ακρίτα δεν έγραψε ένα απλό βιβλίο. Αν πηγαίναμε λίγα χρόνια πίσω, στην πρώιμη ελληνική πεζογραφία, θα το αποκαλούσαμε ηθογράφημα. Και πριν να σπεύσετε να με κατακράξετε, κύριοι, το βιβλίο της είναι ένα σύγχρονο δείγμα ηθογραφικού μυθιστορήματος γιατί αριστοτεχνικά καταφέρνει να στήσει και να διαχειριστεί την μεσοαστική πραγματικότητα στην υπό ανάπτυξη Αθήνα των δεκαετιών ’70 και εντεύθεν.\nΠαραβλέποντας τα πολιτικά γεγονότα που σημάδεψαν με τον χειρότερο τρόπο την χώρα μας, και επικεντρώνοντας την προσοχή της στην ομαλή συμβίωση ανθρώπων από τελείως διαφορετικά περιβάλλοντα, η Ακρίτα μας δίνει ένα άκρως καλοστημένο μυθιστόρημα που καταπιάνεται με ζωές και πάθη ανθρώπων που ούτε θα μας κέντριζαν το ενδιαφέρον.\nΜε τρόπο στητό και άμεσο θίγει φαινόμενα που μας απασχολούν ακόμη και σήμερα. Σηκώνει το χαλί και φανερώνει ζητήματα ενδοσχολικού εκφοβισμού, ενδοοικογενειακής βίας, πολιτικών σκάνδαλων με πουτάνες και ξυλοδαρμούς, μίζες, καλοστημένες ιδιωτικές επιχειρήσεις που το μόνο που τους καίει είναι η εικόνα τους.\nΠαράλληλα, κάνει περίπατο στην πολιτιστική σκηνή της χώρας. Στα ονόματα και τους θρύλους, στους μύθους και τα χάι κου που είχαν κυκλοφορήσει. Με τον δικό της μοναδικό τρόπο αποκαθιστά την φήμη μεγάλων αστέρων και προβάλει την ανθρώπινη πλευρά τους, σε πείσμα όλων εκείνων των θανατολάγνων που δεν χορταίνουν να ρίχνουν λάσπη στα ονόματά τους, ακόμη και τόσα χρόνια μετά τον θάνατο τους.\nΠριν κλείσω το κείμενό μου, θα ήθελα να κάνω ιδιαίτερη αναφορά στην επιμελήτρια του βιβλίου. Η κα Παναγοπούλου έκανε περίπατο σε μονοπάτι σπαρμένο με αγκάθια για να κάνει την δουλειά της. Η Αυθεντική γραφή της Ακρίτα, το χιούμορ της, η συγγραφική της δεινότητα βασίζονται σε μια ιδιαίτερη χρήση της γλώσσας, που η κα Παναγοπούλου σεβάστηκε και δεν αλλοίωσε στο ελάχιστο το ύφος της συγγραφέως.\nΠροσωπικά ευχαριστώ την Ακρίτα για το δώρο αυτό που μου έκανε με το βιβλίο της. Είναι δύσκολο να έρχεσαι αντιμέτωπος με την καθημερινότητα, μα, όταν το καταφέρεις, είσαι ελεύθερος να ζήσεις απαλλαγμένος από φόβους κλεισμένους σε τάπερ.\nΠροηγούμενο άρθροΑυτές είναι οι 10 καλύτερες ταινίες όλων των εποχών!\nΕπόμενο άρθροI ♥ west side: 100 λόγοι για να πάτε στα δυτικά της Θεσσαλονίκης.


H on air έκπληξη που δέχθηκε η Μαργαρίτα Νικολαΐδη από τρεις νικητές του MasterChef | Γόβα Στιλέτο\nΑρχική Lifestyle H on air έκπληξη που δέχθηκε η Μαργαρίτα Νικολαΐδη από τρεις νικητές του MasterChef\nΠέμπτη 10 Ιουνίου 2021, 13:30\nΚαλεσμένη στην εκπομπή «Στη Φωλιά των Κούκου» ήταν το πρωί της Πέμπτης η Μαργαρίτα Νικολαΐδη, λίγες ώρες μετά τη νίκη της στο MasterChef. Η νεαρή μαγείρισσα κατάφερε να ξεχωρίσει με τις μαγειρικές της ικανότητες και υπερίσχυσε του Διονύση Σαρακίνη με δύο βαθμούς.\nΜάλιστα την πρώτη Ελληνίδα MasterChef την περίμενε στο πλατό μια έκπληξη on air. Τρεις μάγειρες, οι οποίοι κέρδισαν το ριάλιτι μαγειρικής τα προηγούμενα χρόνια εμφανίστηκαν μέσω σύνδεσης skype και της είπαν συγχαρητήρια.\nΟ λόγος για του νικητή του MasterChef 1, Λάμπρο Βακιάρο, τον νικητή του τρίτου κύκλου, Μανώλη Σαρρή και τον νικητή του προηγούμενου MasterChef, Σταύρο Βαρθαλίτη. Οι σεφ εκτός από συγχαρητήρια έδωσαν στην Μαργαρίτα τις δικές τους συμβουλές για όσα θα ακολουθήσουν από εδώ και πέρα.\nΕλεωνόρα Ζουγανέλη- Σπύρος Δημητρίου: Τρυφερά κλικ στο Θέατρο Άλσος\nΗ αποκάλυψη της Σπυροπούλου για τον Στηβ Μιλάτο: «Είχε τα παράπονά του τότε με τον Παύλο Σταματόπουλο»


Κάποια υποχρέωση μήπως; | Η ΚΑΘΗΜΕΡΙΝΗ\nΕδώ η είδηση είναι ότι η Ρένα Δούρου φωτογραφίζεται. Επί μήνες πολλούς, όσο ο ΣΥΡΙΖΑ είχε προβλήματα και τα πράγματα ήταν επίφοβα, η επικεφαλής της Περιφέρειας Αττικής ήταν εξαφανισμένη. Τώρα που η κυβέρνηση κέρδισε χρόνο, όλως συμπτωματικώς, η Ρ. Δούρου επανεμφανίζεται. Συμβαίνουν αυτά...\nΕνάμισης χρόνος διακυβέρνησης από τον ΣΥΡΙΖΑ ήταν λοιπόν αρκετός για να ξεχάσουμε ότι αυτοί οι άνθρωποι χωρίζουν τη βία σε κακή (δεξιά) βία και την… άλλη βία. Ξέρετε ποια, αυτήν που δεν τολμούν να την πουν ευθέως «καλή», ούτε όμως και να την καταδικάσουν συγκεκριμένα, επειδή ασκείται για έναν δήθεν καλό σκοπό. Τη βία που εμπίπτει στη γενική καταδίκη της βίας και δεν απαιτεί ειδική καταδίκη, επειδή κατά κάποιο τρόπο ασκείται για έναν δήθεν καλό σκοπό. Αυτή είναι η Αριστερά, ας το χωνέψουμε επιτέλους…\nΚάτι άλλο, όμως, στην επιστολή Τσίπρα τράβηξε την προσοχή μου. Το ύφος της παραγράφου που αναφέρεται στο επίμαχο θέμα: «Τέλος, εφιστώ την προσοχή σου σε ένα ευαίσθητο θέμα στο οποίο περιμένω τη συμβολή σου και την παρέμβασή σου με τον καλύτερο τρόπο, το ήδη γνωστό σε εσάς ζήτημα που έχει προκύψει με τον νέο πρέσβη στην Αθήνα. Μέχρι στιγμής, το προσωπικό της πρεσβείας έχει επιδείξει πολιτική ωριμότητα και δεν θα λάβει μέτρα εντός της Ελλάδας, που θα δημοσιοποιούσαν το πρόβλημα, γεγονός που θα το εκμεταλλεύονταν στο έπακρο τα συστημικά μέσα ενημέρωσης για να βλάψουν την Αριστερά τόσο στη Βενεζουέλα όσο και στην Ελλάδα».\nΓιατί τόση προσπάθεια επίδειξης των καλών προθέσεων του Αλέξη Τσίπρα; Γιατί τέτοια προθυμία προσφοράς καλών υπηρεσιών και μάλιστα σε ένα θέμα άκρως απόρρητο, για το οποίο όσο λιγότερα λέγονται τόσο καλύτερα; Αυτά τα ερωτήματα με οδηγούν σε ένα άλλο: μήπως ο ΣΥΡΙΖΑ αισθανόταν ότι είχε κάποια υποχρέωση προς την κυβέρνηση του συντρόφου Νικολάς;\nΑς μείνουμε σε αυτόν τον υπέροχο όρο του μαρξιστικού Newspeak, για να τον ορίσουμε μέσω ενός ιστορικού παραδείγματος. Ο Λαβρέντι Μπέρια (ο Χίμλερ του Στάλιν…) έστελνε έξω στους δρόμους τους ανθρώπους του με ένα αυτοκίνητο, βουτούσαν ένα ή δυο κορίτσια, του τα πήγαιναν και δεν τα έβλεπε ξανά κανείς – εκτός από τον εκτελεστή, προφανώς. Αυτή η εγκληματική συμπεριφορά ήταν γνωστή στους κύκλους των υψηλά ισταμένων κομματικών. Γιατί κανείς τους δεν το κατήγγειλε στον Στάλιν; Από πολιτική ωριμότητα…\nΜε αφορμή την υπόθεση του πρώην πρεσβευτή της Μπολιβαριανής Δημοκρατίας, έκαναν την εμφάνισή τους ξανά –όπως οι αλλεργίες την άνοιξη– τα αηδιαστικά δημοσιογραφικά στερεότυπα, με χειρότερο όλων το «αρρωστημένες ορέξεις». Ε, λοιπόν, όχι. Οι ορέξεις του πρεσβευτή δεν ήταν αρρωστημένες. Αρρωστημένο ήταν ότι δεν τις χαλιναγωγούσε. Αυτός ο αυτοέλεγχος είναι η ουσία του πολιτισμού, αυτό διαχωρίζει τον πολιτισμένο άνθρωπο από το ζώο. Ο περί ου ο λόγος ήταν ζώο – και παραμένει, θέλω να ελπίζω, διότι αγαπάμε ακόμη και τα ζώα που σιχαινόμαστε, όχι μόνο τα σκυλάκια και τα γατάκια…\nΙσως λόγω της ιδιαίτερης μεσογειακής σεμνοτυφίας –που όλα τα επιτρέπει, εφόσον δεν συζητούνται ανοικτά– το ελληνικό υπουργείο Εξωτερικών αποφεύγει εμπλοκές με τυχόν σεξουαλικά ζητήματα των εδώ διπλωματικών αντιπροσωπειών. Οταν προκύψουν, συνήθως αντιμετωπίζονται υπογείως. Θυμάστε, λ.χ., έναν παλαιστινιακής καταγωγής πρεσβευτή του Ισραήλ, με μια αρειμάνια μουστάκα; Ο κύριος αυτός, στα διάφορα δείπνα που τον προσκαλούσαν, χούφτωνε κάθε κυρία που είχε την ατυχία να κάθεται δίπλα του. (Ισως ακόμη και αυτή τη δική του – πραγματικός ανώμαλος, μιλάμε…) Αυτός ήταν και ο λόγος που έφυγε προτού ολοκληρώσει τη θητεία του…\nΤελικά, τα πάντα –ή σχεδόν τα πάντα– με την Αριστερά είναι θέμα πνευματικής, ηθικής, εν τέλει φυσικής ανωτερότητας του αριστερού ανθρώπου. Το αποδεικνύει εξαίρετα η εξήγηση που έδωσε ένα μέλος της «συλλογικότητας» των αρχιτεκτόνων, στους οποίους ανετέθη η ελληνική εκπροσώπηση στην Μπιενάλε Αρχιτεκτονικής της Βενετίας. Το όνομα της συγκεκριμένης κυρίας δεν χρειάζεται να γραφεί: το επιβάλλει αυτό η οφειλόμενη λεπτότητα προς το πρόσωπό της και τις επιλογές της, διότι το όνομα είναι ένα στοιχείο ατομικότητας και υπονομεύει το νόημα της συλλογικότητας.\n«Οχι, δεν ήταν δώρο» η ανάθεση, εξηγεί η κυρία. «Αν θέλετε να πω πως είναι ένα δείγμα εμπιστοσύνης σε κάποιους ανθρώπους λόγω ιστορικής γνωριμίας, θα το πω. Μπορεί, αν υπήρχαν στη θέση μας άνθρωποι που δεν ενέπνεαν στο υπουργείο εμπιστοσύνη για να βγάλουν εις πέρας ένα τόσο προοδευτικό (sic) εγχείρημα, να μην τους εμπιστευόντουσαν. Αλλά τίποτε παραπάνω».\nΕχει δίκιο η κυρία. Δώρο δεν το λες, όταν επιλέγεις τον έναν έναντι του άλλου με κριτήριο την «ιστορική γνωριμία». Ρουσφέτι το λες, όπως το λέγαμε πάντα. Ακούς εκεί «δώρο»! Είναι διασκεδαστικό, αλλά και επικίνδυνο, πώς οι αριστεροί (όπως η κυρία χωρίς όνομα), ίσως λόγω του ναρκισσισμού των αισθημάτων τους, περιγράφουν τη δική τους ευνοιοκρατία σαν να πρόκειται για τη φυσική τάξη των πραγμάτων. Το είδαμε σε κάθε σχετική περίπτωση: από τον γραμματέα-ράπερ και τον Καρανίκα μέχρι, τώρα, με τη συλλογικότητα των αρχιτεκτόνων.


Christos Balaouras Quartet\n26 Οκτ 2015 22:15\nΤο κουαρτέτο του κιθαρίστα Χρήστου Μπαλαούρα, με τους Χάρη Ιωάννου στο σαξόφωνο, Αλέξη Δελή στο κοντραμπάσο και Δημήτρη Λειβαδιώτη στα τύμπανα, θα παρουσιάσει original συνθέσεις του ίδιου καθώς και γνωστά jazz standards. Ο Χρήστος Μπαλαούρας ξεκίνησε να παίζει κλασική κιθάρα σε μικρή ηλικία. Το 2008, μετά την εισαγωγή του στο Τμήμα Μουσικών Σπουδών του Ιονίου Πανεπιστημίου, αρχίζει την ενασχόλησή του με τη τζαζ και τον αυτοσχεδιασμό. Σήμερα, τελειόφοιτος πλέον της κατεύθυνσης τζαζ, κυρίως μέσα από πρωτότυπες συνθέσεις, επιχειρεί να σμίξει τον ήχο της κλασικής κιθάρας με τη τζαζ παράδοση.\nΧρήστος Μπαλαούρας – κλ. κιθάρα\nΔημήτρης Λειβαδιώτης - τύμπανα


Τα καλύτερα ξενοδοχεία κοντά σε: Pedrezuela, Ισπανία\nPedrezuela: Αεροπορικά εισιτήρια\nPedrezuela: Όλα τα ξενοδοχεία\nPedrezuela, Ισπανία - Ξενοδοχεία εκεί κοντά\nPedrezuela - Ξενοδοχεία εκεί κοντά\nPedrezuela: Άλλα ξενοδοχεία εκεί κοντά (30)\n15,6 χλμ. από Pedrezuela\n18,6 χλμ. από Pedrezuela\n18,7 χλμ. από Pedrezuela\n18,9 χλμ. από Pedrezuela\n19,1 χλμ. από Pedrezuela\n20,5 χλμ. από Pedrezuela\n20,7 χλμ. από Pedrezuela\n21,0 χλμ. από Pedrezuela\n22,0 χλμ. από Pedrezuela\n22,5 χλμ. από Pedrezuela\n22,8 χλμ. από Pedrezuela\n23,2 χλμ. από Pedrezuela\n23,4 χλμ. από Pedrezuela\n23,5 χλμ. από Pedrezuela\n24,1 χλμ. από Pedrezuela\n24,2 χλμ. από Pedrezuela\n26,6 χλμ. από Pedrezuela\n27,9 χλμ. από Pedrezuela\n28,1 χλμ. από Pedrezuela\n28,8 χλμ. από Pedrezuela\n29,1 χλμ. από Pedrezuela\n29,3 χλμ. από Pedrezuela\n29,7 χλμ. από Pedrezuela\n30,0 χλμ. από Pedrezuela\n30,1 χλμ. από Pedrezuela\n30,2 χλμ. από Pedrezuela


ΕΙΝΑΙ ΣΥΜΠΤΩΣΗ; ΜΠΟΡΕΙ…. – Ανακοίνωση Ν.Φωτόπουλου\n2 Απριλίου 2019 Eordaialive Team\nΚαθημερινά στον καθένα μας συμβαίνουν διάφορα γεγονότα που αφορούν τη ζωή μας και μόνο. Αυτά ο καθένας μας τα κρατά για τον εαυτό του και τα διαχειρίζεται κατά πως νομίζει καλύτερα. Μερικές φορές όμως τα όσα μας συμβαίνουν ξεφεύγουν από το στενό προσωπικό επίπεδο και έμμεσα μας αφορούν όλους.\nΜε βάση αυτό τον μικρό πρόλογο θέλω να σας ενημερώσω για μια εξέλιξη που ναι μεν αφορά εμένα προσωπικά πλην όμως κατά την ταπεινή μου άποψη ταυτοχρόνως αφορά το κάθε συνδικάτο, το κάθε σωματείο, τον κάθε συνδικαλιστή, τον κάθε εργαζόμενο.\nΠριν πω σε ποιο γεγονός αναφέρομαι σας θυμίζω ότι τον τελευταίο μήνα σας έστειλα 3 αλληλένδετες ανακοινώσεις που αφορούν και αποκαλύπτουν μια σειρά οικονομικά εγκλήματα που διαπράχθηκαν σε βάρος της ΔΕΗ Α.Ε. και των καταναλωτών. Ιδιαίτερα στην τρίτη ανακοίνωση που ξεπερνά τις 120 σελίδες αναφέρομαι με λεπτομέρειες σε όλες τις αρπαχτές, σε όλες τις μεγάλες κομπίνες που έγιναν σε βάρος της επιχείρησης επί ΟΛΩΝ των κυβερνήσεων και που εξηγούν το σημερινό κατάντημα τη ΔΕΗ Α.Ε.\nΜάλιστα δε στις δύο τελευταίες σελίδες τις τρίτης ανακοίνωσης κάνω μια ιδιαιτέρως ενοχλητική πρόταση για μια σειρά εκλεκτούς κυρίους της ελληνικής κοινωνίας, πρόταση που αφορά το ποιοι πρέπει να πληρώσουν το…. «μάρμαρο».\nΤο γεγονός στο οποίο αναφέρομαι και το οποίο αν μη τι άλλο γεννά ερωτηματικά (εκτός και αν είναι διαβολική σύμπτωση-δεν μπορώ να το αποκλείσω) για το ρόλο κάποιων λειτουργών της δικαιοσύνης είναι ότι δεν πρόλαβα καλά καλά να βγάλω αυτές τις ανακοινώσεις για τα σκάνδαλα σε βάρος της ΔΕΗ, ξαφνικά από εκεί που ούτε το φανταζόμουν (γιατί πίστευα ότι η υπόθεση αυτή είχε πάει στο αρχείο και γιατί από τότε είχαν περάσει 5 χρόνια), μου γνωστοποιήθηκε από το αστυνομικό τμήμα της περιοχής μου ότι έχω παραπεμφθεί σε δίκη. Συγκεκριμένα δικάζομαι στις 19 Απρίλη με την κατηγορία ότι όταν μας επιστράτευσαν το 2014 (για να μην μπορέσουμε να αγωνιστούμε και να αντισταθούμε ώστε να περάσει το νομοσχέδιο της κυβέρνησης του κυρίου Σαμαρά για την πώληση της μικρής ΔΕΗ), έσκισα το φύλλο επιστράτευσης και ταυτόχρονα από μια σειρά τηλεοπτικές και ραδιοφωνικές εκπομπές αλλά και από τον έντυπο τύπο σας προέτρεπα να κάνετε το ίδιο.\nΘέλησα να σας κάνω κοινωνούς της συγκεκριμένης εξέλιξης γιατί θεωρώ ότι το θέμα αυτό δεν είναι προσωπικό.\nΠιστεύω ότι αφορά όλους μας.\nΑφορά το κάθε συνδικάτο.\nΑφορά τον κάθε συνδικαλιστή.\nΑφορά τον κάθε εργαζόμενο.\nΑφορά το δικαίωμα μας να αντιστεκόμαστε και να αγωνιζόμαστε.\nΣτη θέση μου θα μπορούσε να είναι οποιοσδήποτε άλλος.\nΠροσωπικά δεν κρύβω την έκπληξή μου για τη σύμπτωση της παραπομπής μου σε δίκη.\nΔεν κρύβω την έκπληξή μου γιατί ειλικρινά πίστευα ότι η υπόθεση αυτή μετά την απολογία μου στις 19 Δεκέμβρη του 2014 στην ΓΑΔΑ, στο τμήμα Προστασίας του Κράτους και του Δημοκρατικού Πολιτεύματος είχε μπει στο αρχείο.\nΑπό την άλλη πάλι δυσκολεύομαι να πιστέψω θεωρίες άλλου τύπου.\nΕν κατακλείδι πέρα από την ενημέρωσή σας για αυτό το θέμα που έχει ευρύτερες διαστάσεις στην υποθετική περίπτωση που η παραπομπή μου σε δίκη δεν είναι τυχαία και ανεξάρτητη από τα όσα χρόνια τώρα λέω και αποκαλύπτω και εγώ και άλλοι συνάδελφοι συνδικαλιστές για τα σκάνδαλα σε βάρος της ΔΕΗ θέλω να στείλω ένα μήνυμα σε όσους αποφάσισαν τώρα να κινήσουν αυτή την υπόθεση.\nΌσο με αφορά, αλλά το ίδιο πιστεύω ότι ισχύει και για χιλιάδες ακόμα ταξικούς συνδικαλιστές όσες κλήσεις και παραπομπές σε δίκες και αν μας στείλετε δεν θα μας αποτρέψουν από το να κάνουμε το χρέος μας.\nΣταθερά, αταλάντευτα και ανυποχώρητα θα ξεσκεπάζουμε τις βρωμιές, τις αρπαχτές και τα σκάνδαλα σε βάρος της ΔΕΗ Α.Ε. όλων των εκλεκτών κυρίων όσο ψηλά και αν είναι, όσο δυνατοί και αν είναι.\nΔεν είναι θέμα θάρρους ή άγνοιας κινδύνου.\nΕίναι θέμα συνείδησης.\nΑπό αυτή παίρνουμε δύναμη.\nΑυτή είναι που μας κρατά όρθιους.\nΝέα μελέτη επάρκειας του ΑΔΜΗΕ στέλνει στις Βρυξέλλες το ΥΠΕΝ διεκδικώντας αποζημιώσεις για όσο μένουν σε λειτουργία οι λιγνίτες της ΔΕΗ


Στο οικόπεδο 10 της ΑΟΖ της Κύπρου το γεωτρύπανο της ExxonMobil-Μεταξύ 15 με 17 Νοεμβρίου αναμένεται να αρχίσει η γεώτρηση. -minitrue.gr\nHome γεώτρηση ΕΛΛΑΔΑ Κυπρος ExxonMobil Στο οικόπεδο 10 της ΑΟΖ της Κύπρου το γεωτρύπανο της ExxonMobil-Μεταξύ 15 με 17 Νοεμβρίου αναμένεται να αρχίσει η γεώτρηση.\nΣτο οικόπεδο 10 της ΑΟΖ της Κύπρου το γεωτρύπανο της ExxonMobil-Μεταξύ 15 με 17 Νοεμβρίου αναμένεται να αρχίσει η γεώτρηση.\nRick at 11/12/2018 12:08:00 μ.μ. γεώτρηση, ΕΛΛΑΔΑ, Κυπρος, ExxonMobil,\nΤα επόμενα 24ωρα θα πραγματοποιηθούν οι προπαρασκευαστικές εργασίες σταθεροποίησής του\nΣτο τεμάχιο 10 και πάνω από τον στόχο ΔΕΛΦΙΝΟΣ, βρίσκεται, από χθες βράδυ, το γεωτρύπανο της ΕxxonMobil "Stena Ιcemax", σύμφωνα με το κρατικό ραδιόφωνο του ΡΙΚ.\nγεώτρηση, ΕΛΛΑΔΑ, Κυπρος, ExxonMobil


Tι πρέπει να προσέξεις εάν πάρεις τον σκύλο σου στην παραλία\nTι πρέπει να προσέξεις εάν πάρεις τον σκύλο σου στην παραλία Tι πρέπει να προσέξεις εάν πάρεις τον σκύλο σου στην παραλία\nΠρέπει να έχεις υπόψη σου κάποια σημαντικά πράγματα ώστε η εξόρμησή σας να εξίσου ευχάριστη και για τους δυο\nEννοείται πως δεν πας παραλία χωρίς τον πιο πιστό σου σύντροφο και καλά κάνεις. Τον φροντίζεις όμως σωστά και τους έχεις βάλει αντιηλιακό ή έχεις την ψευδαίσθηση πως δεν το χρειάζεται;\nΤι πρέπει να προσέξεις στη βόλτα σου στην παραλία\nΝα τον ενυδατώνεις σωστά\nΓι' αυτό, προμηθεύσου με πολύ νερό. Ο σκύλος σου έχει ανάγκη να μείνει πλήρως ενυδατωμένος ώστε να μη χρειαστεί να καταφύγει στο θαλασσινό νερό εάν διψάσει. Πρέπει να έχεις υπόψη σου ότι η υψηλή περιεκτικότητα του θαλασσινού νερού σε νάτριο μπορεί να προκαλέσει σοβαρές επιπτώσεις στην υγεία του, οπότε μια ικανή δόση νερού ανά τακτά χρονικά διαστήματα θα λειτουργήσει προληπτικά.\nΝα τον κρατάς στη σκιά\nΕιδικά αν η παραμονή σας θα κρατήσει αρκετή ώρα. Δεν θες μόνο εσύ ομπρέλλα, αλλά και ο σκύλος σου.\nΒάλε του αντιηλιακό\nΌχι το δικό σου, αλλά ένα ειδικό για το δέρμα του σκύλου σου. Ιδιαίτερα αν ο σκύλος σου έχει κοντό ή μέτριο τρίχωμα, συνιστάται να του βάλεις μια ήπια προστασία ώστε να μην καεί από τις βλαβερές ακτίνες του ήλιου.\nΠροσοχή κατά την κολύμβηση\nΕιδικά, αν πρώτη φορά ο σκύλος σου μπαίνει στη θάλασσα. Ξεκίνα από τα ρηχά και κράτα τον συνέχεια στην αρχή μέχρι να συνηθίσει την αίσθηση. Θα σου δείξει ο ίδιος αν απολαμβάνει τη δροσιά του νερού και θα κρίνεις εσύ αν θα τον αφήσεις πιο βαθιά και πιο μακριά.\nΧρειάζεται καλό ξέβγαλμα\nΜε ένα μπουκάλι νερό ή στο ντους της παραλίας, ξέβγαλε τον σκύλο σου. Μην τον αφήσεις να περάσει πολλή ώρα με το αλάτι πάνω στο σώμα του, γιατί τα βακτήρια της θάλασσας μπορεί να τον ερεθίσουν.Ιδιαίτερη προσοχή στα μάτια. Όταν γυρίσεις σπίτι, χρησιμοποίησε νερό και σαμπουάν για να σιγουρευτείς ότι θα απομακρυνθούν τα πάντα από πάνω του.\nτι κάνω όταν πάρω τον σκύλο στη θάλασσα


«Δεν μου το έβγαζε ο Νεκτάριος ότι θα ήταν ο μπαμπάς των παιδιών μου» - chnews.tothemaonline.com\n«Δεν μου το έβγαζε ο Νεκτάριος ότι θα ήταν ο μπαμπάς των παιδιών μου»\nΌσα ανέφερε η Κωνσταντίνα Ευριπίδου στη συνέντευξη που παραχώρησε στο περιοδικό Madame Figaro\nby chnews April 6, 2020, 4:28 am 6.1k Views\nΜια συνέντευξη εφ’ όλης της ύλης παραχώρησε η Κωνσταντίνα Ευριπίδου στην δημοσιογράφο Τάνια Νεοκλέους για τις ανάγκες του περιοδικού Madame Figaro.\nΜεταξύ άλλων η παρουσιάστρια της τηλεόρασης του Sigma, αναφέρθηκε στον σύζυγό της Νεκτάριο Αλεξάνδρου και τον ρόλο του ως μπαμπά.\nΔιαβάστε το ακόλουθο απόσπασμα από τη συνέντευξη:\nΠερίµενες ποτέ ότι η ζωή θα σου τα έφερνε τόσο όµορφα; Ότι θα γνώριζες τον άνθρωπο της ζωής σου και ότι µαζί θα φτιάχνατε την οικογένειά σας;\nΗ αλήθεια είναι ότι ήµουν πάντα από τις γυναίκες που ήµουν σίγουρη πως θα έκανα τα πάντα για να αποκτήσω παιδιά µε τον σωστό άνθρωπο δίπλα µου. Είµαι πάρα πολύ συνειδητοποιηµένη για το πώς µου τα έφερε η ζωή και νιώθω απίστευτα ευλογηµένη γι’ αυτό που µου συµβαίνει.\nΕνστικτωδώς ήξερες από νωρίς ότι ο Νεκτάριος θα γινόταν ο πατέρας των παιδιών σου;\nΣε καµία περίπτωση, γιατί η σχέση µας ξεκίνησε πολύ πιο χαλαρά. ∆εν µου το έβγαζε ότι θα ήταν ο µπαµπάς των παιδιών µου. Μπήκα στη διαδικασία να το σκεφτώ, όταν τα πράγµατα έγιναν πιο σοβαρά στη σχέση µας. Ήθελα να παίρνω τα πράγµατα βήµα-βήµα. ∆εν ήθελα να είµαι ονειροπόλα ή να µείνω µε το ζόρι µαζί του για να κάνω παιδιά. Το κάθε στάδιο ήρθε στην ώρα του και τα πράγµατα βρήκαν τον δρόµο τους όπως έπρεπε.\nΟ Νεκτάριος πώς είναι ως µπαµπάς;\nΠάρα πολύ ενεργός, σωστός και υπεύθυνος απέναντι στα παιδιά του, όπως είναι νοµίζω και οι περισσότεροι σύγχρονοι µπαµπάδες. Νιώθω ότι είναι πολύ τυχερά τα παιδιά µου που έχουν τον Νεκτάριο για πατέρα τους.\nΣτέλιος Ρόκκος: Προσφέρει χρήματα σε νοσοκομείο εν μέσω της πανδημίας του κορονοϊού\nΕλευθερία Ελευθερίου: Έτσι περνά εν μέσω καραντίνας με τον σύντροφό της Δημήτρη Ταταράκη\nΚΥΠΡΟΣ: Παρατείνονται τα μέτρα της κυβέρνησης – Τι ειπώθηκε στη διυπουργική


Beurer ηλεκτρική θερμοφόρα HK 25 - Sikalias Pharmacy | Φαρμακείο Σικαλιάς | Online Φαρμακείο\nΑρχική > Φαρμακείο>Συσκεύες - Αναλώσιμα>Ηλεκτρικές Θερμοφόρες>Beurer ηλεκτρική θερμοφόρα HK 25\nΚωδικός Προϊόντος: 4211125255015\nΔεν πρεπει να την χρησιμοποιείτε διπλωμένη. Να μη βρεχεται το χειριστήριο. Να μην κοιμάστε με ανοιχτή τη θερμοφόρα.\nΗ ηλεκτρική Θερμοφόρα HK 20 , 100 Watt, έχει 3 κλίμακες θερμοκρασίας. Ένας εσωτερικός θερμοστάτης προστατεύει από την υπερθέρμανση. Η ευχάριστη στην αίσθηση βαμβακερή επένδυση είναι πρακτική γιατί πλένετε στο πλυντήριο και δεν μπαίνει στο πλύσιμο.\nΔιαστάσεις: 30x40 cm, Βάρος: 0.5 Kg\nΕπένδυση βαμβακερή που πλένεται και δεν μπαίνει.\n3 κλίμακες θερμοκρασίας.\nΔιαθέτει συστημα ασφαλειας. Κατά τη χρήση δεν πρεπει να καίει τον καταναλωτή απλά να τον ζεσταίνει.